Putin u Ankari s Erdoganom razgovarao o Siriji i referendumu Kurda u Iraku – Haber.ba\nPredsjednik Republike Turske, Recep Tayyip Erdogan, je u predsjedničkoj palati uz najviše državne počasti dočekao u četvrtak predsjednika Rusije Vladimira Putina koji je stigao u posjetu Ankari.\nVladimir Putin i Recep Tayyip Erdogan - EPA.eu\nErdogan je na konferenciji za medije poslije sastanka u četiri oka sa predsjednikom Rusije Vladimirom Putinom kao i poslije sastanka sa delegacijama rekao da su razgovarali o bilateralnim odnosima kao i o pitanjima regije te dodao da su osnova bilateralnih odnosa turizam i trgovina, oblasti u kojima je u prvih sedam mjeseci tekuće godine zabilježen veliki rast. Naglasio je da će manje poteškoće na polju realizacije Turskog toka i nuklearne centrale Akkuyu biti ubrzo prevaziđene, prenosi “Fena”…\nPredsjednik Republike Turske, Recep Tayyip Erdogan, izjavio da su Turska i Rusija saglasni po pitanju teritorijalnog integriteta Iraka, ali i Sirije. Naglašavajući da je Regionalna kurdska uprava na sjeveru Iraka i pored svih upozorenja u ponedjeljak ipak održala nelegalni referendum, Erdogan je upozorio da treba spriječiti još veće greške.\nNovinarima je rekao da je s Putinom razgovarao o nastavku nemira u regiji za koju je proglašeno primirje u Idlibu te dodao da su saglasni da sirijsku krizu treba riješiti političkim putem.\nVladimir Putin je rekao da su iskreno razgovarali o bilateralnim odnosima i o pitanju Sirije, a također je napomenuo da su komentirali stanje do koga se došlo na 6. sastanku o Siriji koji je početkom mjeseca održan u Astani. Putin je dodao da su razgovarali o poteškoćama koje se dešavaju u regiji koja je pod primirjem kao i da su razgovarali o eventualnim rješenjima za taj problem.\nPutin je po pitanju referenduma kurdske uprave na sjeveru Iraka rekao da je rusko Ministarstvo vanjskih poslova još prije izjavilo “Mi smo vezani za irački integritet”.\nPutin je naglasio da je u prvih sedam mjeseci tekuće godine trgovina ovih dviju zemalja značajno porasla i da je broj turista koji su se odlučili doći u Tursku povećan 11 puta što prelazi cifru od 2,5 miliona turista, prenosi “TRT”.\nRuski lider je po drugi put u Turskoj od kako su narušeni odnosi između Ankare i Moskve zbog rušenja ruskog aviona od strane turskih F-16 aviona, izglađeni i kada je Rusija iskazala podršku Turskoj povodom neuspjelog pokušaja puča.\nTeme:Ankara, izdvojeno, Kurdistan, Recep Tayyip Erdogan, Rusija, Sirija, Turska, Vladimir Putin


Džulijan Asanž dobio mače da mu pravi društvo\nOsnivač Vikiliksa Džulijan Asanž neće više biti toliko usamljen u ambasadi u Londonu, gde živi već gotovo četiri godine pošto je dobio mače da mu pravi društvo.\nVest o Asanžovom mačćetu objavio je Vikiliks – poznat po otkrivanju dubokih državnih tajni – i njegova medijska ispostava Sanšajn pres (Sunhine Press).\nVikiliks je naveo da je mače poklon od Asanžove dece da „pravi društvo njihovom ocu“.\nAsanž se nalazi u ambasadi Ekvadora u Londonu od 2012. gde se sklonio da ne bi bio izručen Švedskoj za ispitivanje po optužbama za navodno seksualno napastvovanje. Britanska policija je najavila da će ga uhapsiti ako napusti zgradu ambasade, i izuzev povremenih izlazaka na balkon, on godinama nije izašao napolje. Asanž strahuje da bi mogao da bude predat SAD da odgovara za moguće optužbe vezane za Vikiliksovu objavu tajnih dokumenata. Vikiliks i Sanšajn pres su objavili sliku mačeta i Asanža. Mače još nije dobilo ime ali ima svoj tviter nalog.


Brnabić: U Srebrenici jeste bio zločin, ali niko srpski narod ne može da tereti za genocid - Sve o Srpskoj\nBrnabić: U Srebrenici jeste bio zločin, ali niko srpski narod ne može da tereti za genocid\n„U PODRINJU JE UBIJENO 3.267 SRBA A ZA TO NIKO NIJE ODGOVARAO – NIKOME NIJE NI ŽAO“\n„Pitajte direktora centra „Simon Vizental“ Efraima Zurofa, on je veći stručnjak za genocid od Ane Brnabić. On je rekao da u Srebrenici nije bilo genocida i da bi to bila relativizacija reči genocid“\nPREMIJER Ana Brnabić izjavila je da Srbija ne spori da je u Srebrenici počinjen zločin, ali da srpski narod ne mogu da terete za genocid\nBrnabićeva je podsjetila da je direktor centra „Simon Vizental“ Efraim Zurof potvrdio da u Srebrenici nije bilo genocida.\n„Pitajte njega, on je veći stručnjak za genocid od Ane Brnabić. On je rekao da u Srebrenici nije bilo genocida i da bi to bila relativizacija reči genocid. Srpski narod ne može da se tereti za to“, rekla je Brnabićeva novinarima.\nOna je – na pitanje zašto je problem da Srbija kaže „da je u Srebrenici počinjen genocid“ – odgovorila da kao premijer Srbije može da se rukovodi samo onim što je reklo najviše zakonodavno tijelo, Skupština Srbije, kroz Deklaraciju o osudi zločina u Srebrenici.\nBrnabićeva je podsjetila da je u Podrinju ubijeno 3.267 Srba i da za ta ubistva niko nije odgovarao i nikome nije žao, prenosi Tanjug.\n„Da vidimo ko je taj ko negira zločine, ko je taj ko nije priveo pravdi ljude koji su ih počinili. Zar 3.267 ljudi nije mnogo, zar nisu važni?“, upitala je Brnabićeva.\nOna je poručila da Srbija ne veliča ratne zločine, niti pribjegava revizionizmu i da je jedina zemlja u regionu koja je sarađivala i izručila sve ljude koji su bili optuženi u Hagu, te kaznila sve počinioce zločina.\nTagoviAna Brnabić genocid žrtve zločini rat Srbi Srebrenica\nAmfilohije odlikovao „Beogradski sindikat“ za pjesme „Dogodine u Prizrenu“ i „Sviće zora“\nCvijanović: Predstoji duga, vjerovatno i iscrpljujuća borba, ali se BiH mora dovesti u red


U Japanu živi najveći broj ljudi sa trocifrenim brojem godina.\nJapan je postavio i ove godine novi rekord po broju osoba čije se godine izražavaju trocifrenim brojem. Japan od svih zemalja na svetu ima najviše stogodišnjaka u odnosu na ukupan broj stanovnika.\nPročitajte još: SAMO BUDI SVOJ: Stariji par se oblači kako hoće i svaki dan su kao na modnoj pisti! (FOTO)\nU toj ostrvskoj državi sa 125,5 miliona stanovnika, u odnosu na prošlu godinu, zabeležen je osetan rast od 6.060 građana koji su dostigli „trocifrene“ godine.\nJapan je po apsolutnom broju stogodišnjaka tradicionalno na drugom mestu u svetu, iza SAD, ali pošto ima znatno manje stanovnika, ubedljivo predvodi planetu po procentu stogodišnjaka u populaciji.\nBroj stogodišnjaka u Zemlji izlazećeg sunca neprekidno se povećava već 51 godinu, od 1970, kada ih je bilo samo 310. Razlog što je u Japanu nekada bio mali broj stogodišnjaka, pored činjenice da je populacija krajem 19. veka bila znatno manja nego kasnije, treba tražiti i u mnoštvu prirodnih i društvenih nesreća koje su dalekoistočnu carevinu zadesile u prvoj polovini 20. veka, kao što su naleti tuberkuloze i španske groznice, više slučajeva masovne gladi i gubitak života ogromnog broja stanovnika u Drugom svetskom ratu.\nMada je u svetu po dugovečnosti naročito poznato japansko ostrvo Okinava, već devet godina po broju stogodišnjaka na 100.000 stanovnika (trenutno 134,75) na prvom mestu je obalska prefektura Šimane, koja se nalazi na severozapadnom obodu najvećeg japanskog ostrva Honšu, nedaleko od Korejskog poluostrva, i ima populaciju veličine Crne Gore.\nJapanke su zaista dugovečne\nČak 88 odsto stogodišnjaka u Japanu su žene, njih 76.450, a trenutni rekorder po dugovečnosti je Kana Tanaka, iz grada Fukuoke, koja je 13. septembra napunila 118 godina. Ona je istovremeno i zvanično najstarija osoba na svetu, budući da je njeno ime upisano u Ginisovu knjigu rekorda.\nInače, Japan je nacija s najstarijim stanovništvom na svetu jer su u 2020. čak 29 odsto japanske populacije činili ljudi od 65 ili više godina, iza čega stoje decenije niskog nataliteta.


Italijan koji je zavoleo Bački Brestovac donirao školi opremu za rekreaciju – Moji Odzaci App\nGodinama unazad stanovnici Bačkog Brestovca imaju prijatelja koji pomaže selo, a donacija u vidu sportskih sprava i opreme koju je dobila OŠ “Nikola Tesla”, dobrodošla je ne samo učenicima te škole, već svoj omladini koja koristi školsku salu za rekreaciju.\nDeo opreme koju je dobila osnovna škola u B. Brestovcu\nItalijan Omar Del Rizzo Riccio, koji godinama živi u Švajcarskoj gde je i osnovao svoju porodicu, Bački Brestovac je zavoleo preko rodbinskih veza koje su ga dovele u ove krajeve. Zavoleo je srpski jezik i običaje, naše ljude i mentalitet i svim silama se trudi, kada god je u prilici, da pomogne koliko može kome god je sa naših prostora pomoć potrebna.\nPredsednica Saveta mesne zajednice Bački Brestovac, Vanja Kosovac, ističe da će po prvi put svi rekreativci u selu moći da se oprobaju u igranju hokeja na parketu, jer je stigla i kompletna oprema za taj sport.\n– Zahvaljujum se gospodinu Omaru u ime Mesne zajednice za doprinos rekreaciji i poboljšanju uslova za zdraviji život ne samo dece školskog uzrasta, već i svih rekreativaca koji koriste salu – kaže Kosovac.\nDonacija osnovnoj školi samo je jedna u nizu pomoći koju je brestovački prijatelj Italijan poslao u to selo. Nekoliko puta je već pomagao fudbalski i rukometni klub “BSK”, a reč je o preko 50 lopti za rukomet, golovima, par desetina lopti za decu, čunjevima i drugoj opremi.\nPomoć je stigla i u susedno selo Bački Gračac, gde deluje rukometni klub duge tradicije. Omar je nedavno poslao deset novih rukometnih lopti rukometašima “Borca” uz želje da nastave sa dobrim rezultatima u daljem takmičenju i time pružio veliku podršku razvoju rukometa u Bačkom Gračacu.\nRukometni klub “Borac” ovom prilikom želi da se zahvali Omaru na poklonu, kao i na podršci koju pruža klubu.\nMere na pijaci se poštuju, korona smanjila prodaju


07.01.2021 u 17:32\nIlon Mask prestigao Bezosa, sada je najbogatiji na svetu\nVAŠINGTON – Osnivač Tesle Ilon Mask prestigao je po bogatstvu izvršnog direktora Amazona Džefa Bezosa i sada je najbogatiji čovek na svetu, objavio je Blumberg. Prema podacima Blumberga, Maskovo bogatstvo sada iznosi 188,5 milijardi dolara, što je za 1,5 milijardi više od Bezosovog. Do smene na čelu liste najbogatijih ljudi na svetu došlo je zahvaljujući današnjem rastu cena deonica Tesle za 4,8 odsto.\n01.01.2021 u 19:44\nOd početka pandemije Vol strit dobio 56 novih milijardera\nNjUJORK - Iako je novi korona virus uništio živote, ušteđevinu i mala preduzeća ogromnog broja Amerikanaca, godina u finansijom smislu nije bila loša za sve - Vol strit je od početka pandemije dobio 56 novih milijardera, prenosi „En-Bi-Si njuz”. . U periodu između sredine marta i 22. decembra SAD su dobile 56 novih milijardera, ukupno 659, a njihovo bogatstvo se od početka pandemije uvećalo za preko trilion dolara, pokazuje decembarski izveštaj koji su zajedno izradili Institut za političke studije i organizacija „Amerikanci za poresku pravičnost”. Izveštaj izrađen na osnovu podataka koje je prikupio „Forbs” pokazuje da milijarderi poseduju bogatstvo od oko četiri triliona dolara, što je otprilike dva puta više od svega onoga što poseduje 165 miliona najsiromašnijih Amerikanaca.\n09.10.2020 u 10:52\nBogataši u pandemiji postali još bogatiji, a siromašni i brojniji i siromašniji\nTokom pandemije kovida-19 bogatstvo nešto više od dve hiljade milijardera u svetu dostiglo je rekordnu vrednost premašivši 10 hiljada milijardi dolara, prenosi danas Radio slobodna Evropa (RSE) pisanje svetskih medija. S druge strane, kriza koronavirusa u ekstremno siromaštvo gurnula je oko sto miliona ljudi koji žive s manje od 1,9 dolara dnevno, povećavajući zabrinutost zbog produbljivanja ekonomskih nejednakosti. Bogatstvo milijardera širom sveta doseglo je rekordne nivoe tokom pandemije kovida-19, kako su mnogi intenzivirali rizična ulaganja na turbulentnim finansijskim tržištima i profitirali od tehnološkog buma, piše Fajnenšl tajms, prenosi Beta. Njihovo kolektivno bogatstvo je, prema godišnjem istraživanju švajcarske banke UBS, letos dostiglo 10,2 hiljade milijardi dolara,\nVAŠINGTON - Bogatstvo američkih domaćinstava dostiglo istorijski maksimum u drugom tromesečju, pošto su njihovi bankovni računi bili napunjeni novcem od pomoći savezne vlade zbog krize kovida 19, pokazuje studija koju je objavila američka centralna banka (Fed). Ukupno bogatstvo američkih domaćinstava i neprofitnih organizacija dostiglo je gotovo 119.000 milijardi dolara u tromesečju između aprila i juna, što je najviši zabeleženi nivo. To je malo više od prethodnog rekorda, od nešto preko 118.000 milijardi dolara, registrovano u poslednjem tromesečju 2019. kada je privreda SAD bila na vrhuncu, posle deset godina rasta. Međutim pandemija kovida 19 koja je pogodila zemlju od marta i primorala vlasti da uvedu mere izolacije uticala je da je bogatstvo domaćinstava palo na 111.000\nBERLIN - Osnivač poznatog lanca supermarketa „Lidl” Diter Švarc je najbogatiji Nemac. Rang lista dnevnog lista „Bild” pokazuje da ovaj 80-ogodišnji osnivač Lidla i lanca Kaufland ima imovinu u vrednosti od 41,8 milijrdi evra. Na drugom mestu se nalazi porodica Rajman koja poseduje kompanije „Jakobs”, „Koti” sa procenjenom imovinom u vrednosti od 21,45 milijardi evra, a na trećem porodica Volfganga Poršea, vlasnika kompanije „Porše” sa imovinom vrednom oko 20 milijardi evra. Takođe list navodi da u Nemačkoj postoji 251 milijarder, prenosi Tanjug.


Uspešno realizovana serija osnovnih biznis obuka za povratnike na Kosovo i Metohiju | Proaktiv\nUspešno realizovana serija osnovnih biznis obuka za povratnike na Kosovo i Metohiju\nSubmitted by proadmin on Mon, 07/29/2019 - 10:16\nU proteklih mesec dana je, u okviru projekta „Povratak kao korak napred“, održana serija dvodnevnih osnovnih biznis obuka za potencijalne povratnike.\nViše od 100 interno raseljenih lica, odabranih na Javnom pozivu za izbor korisnika sredstava namenjenih za obuke povratnika je, u pet gradova (Aleksinac, Niš, Vrnjačka Banja, Kragujevac, Beograd i zbog velikog interesa korisnika ponovo u Nišu) usvajalo osnovna znanja o tome kao da obezbede održivu ekonomsku osnovu za svoj povratak.\nU okviru druge partije ovog javnog poziva biće organizovani višemesečni kursevi za sticanje znanja i veština za dokvalifikaciju/prekvalifikaciju za 40 korisnika i napredne poslovne obuke za otpočinjanje sopstvenog posla za 50 korisnika.\nOve aktivnosti realizuju se u okviru projekta „Povratak kao korak napred“, koji finansira Evropska unija, a sprovode ga udruženje „Inicijativa za razvoj i saradnju“, udruženje „Proaktiv“ i Opština Vrnjačka Banja.\nDetaljnije informacije o ovim i drugim vrstama pomoći održivom povratku na Kosovo i Metohiju zainteresovani mogu dobiti posredstvom besplatne projektne telefonske linije: 0800/100-550


Nušićijada biser turističke ponude Ivanjice promovisana u Beogradu\nBack TURIZAM TURISTIČKE ORGANIZACIJE Nušićijada biser turističke ponude Ivanjice promovisana u Beogradu\nNa promociji manifestacija regiona Zapadna Srbija, održanoj 3. i 4. jula 2014. godine u prostorijama Galerije PROGRES u Beogradu, Ivanjica se predstavila biserom svoje turističke ponude, „Nušićijadom“.\nSvečanom otvaranju, upriličenom prvog dana promocije, tačno u podne, u prisustvu predstavnika turističkih organizacija ostalih mesta iz regiona, kao i mnogih posetilaca, Radomir Lišanin, predsednik Turističke organiacije opštine Ivanjice, istakao je da ne može biti ponosniji na prethodne četiri festivalske godine, da je obnovljena „Nušićijada“ pružila mnogo više nego što se očekivalo, a da o tome svedoče brojne nagrade i priznanja. Ipak, smatra da je ovogodišnja „Nušićijada“ nešto što tek mora postaviti standarde još većeg i boljeg uspeha, jer, obeležaava dva vrlo značajna jubileja, 150 godina od rođenja Branislava Nušića, ali i petogodišnjicu obnovljenog festivala.\nPosetiocima prezentacije obratio se i Milan Milosavljević koji već petu godinu oživljava lik Branislava Nušića. Uz nekoliko citata iz Nušićevih komedija, on je podsetio publiku na neprolaznost Nušićevog dela.\nVolonteri „Nušićijade“ su oba dana promocije, obučeni u karakterističnu, nušićevsku odoru, strpljivo objašnjavali znatiželjnim prolaznicima šta je to kolaž festival, zašto baš Nušić u Ivanjici, kako da najbolje provedu taj poslednji vikend avgusta, i slično. Građani su, kao i obično, najpre bivali privučeni drugačijom, neobičnom odećom, a od upitnog pogleda, preko razgovora i poklanjanja promotivnog materijala, ostajali u pravljenju planova, jer bi bilo vrlo interesantno posetiti jedan takav neobičan događaj kakav je „Nušićijada“.\nAko je suditi po komentarima, ovogodišnji festival očekuje veliki uspeh. Ono što građani primećuju, a što i jeste cilj ovog festivala, jeste to da se „Nušićijada“ uzdvaja iz mora (sličnih) manifestacija, pre svega kvalitetnim sadržajima, ali i duhom nekog drugog vremena, i stilom koji promoviše. Stoga, očekujemo da bar deo njih bude viđen za Ivanjicu u poslednjem avgustovskom vikendu.


Ministarka Haradinaj-Stublla je razgovarala sa njenim kolegom Augusto Santos Silva, potvrđuje se potpuna podrška Portugalije o liberalizaciji viza za Kosovo\nMinistarka inostranih poslova i dijaspore Republike Kosovo, Meliza Haradinaj - Stublla, razgovarala je u petak i sa svojim portugalskim kolegom, ministrom inostranih poslova Portugalije, Augusto Santos Silva.\nTačno pre 12 godina, baš 7. oktobra 2008. godine, Republika Portugalije je priznala Republiku Kosovo kao nezavisnu i suverenu državu.\n„U video konferenciji sa ministrom inostranih poslova Portugalije, g. August Santos Silva, ponovo smo potvrdili dobre bilateralne odnose između dve zemlje, i spremnost da ih dalje produbljujemo u funkciji našeg evro-integracionog puta“, rekla je glavna diplomatkinja Haradinaj - Stublla.\nOtvaranje ambasade Republike Kosovo u Lisabonu prošle godine je najbolji dokaz za izražavanje interesa za produbljivanje veza između Kosova i Portugalije u svim oblastima od zajedničkog interesa.\n„Ministar Silva mi je potvrdio potpunu podršku Portugalije za liberalizaciju viza za Kosovo, i obećao da će i tokom narednog semestra portugalskog predsedavanja EU-a nastaviti podrška Kosovu i regionu“, rekla je ministarka Haradinaj - Stublla, koja je danas pre podne primila na sastanak i njenog drugog kolegu, ministra inostranih poslova Grčke, Nikos Dendias.


Broj srpskih turista u Albaniji - Albanija.rs\nBroj građana i građanki Srbije koji borave u Albaniji, posebno tokom letnjih meseci, iz godine u godinu sve je veći. Zvanični podaci pokazuju da broj srpskih turista u Albaniji raste poslednjih deset godina za od 5 do čak 15 odsto godišnje, sa izuzetkom 2020. godine kada je usled pandemije koronavirusa bilo manje srpskih turista u Albaniji.\nPogledajte statističke podatke za period od 2015. do 2020. godine kada je u pitanju broj srpskih turista koji su u Albaniju ušli koristeći pasoše.\nIzvor podataka: Ambasada Republike Albanije u Srbiji. Podaci uključuju broj prelazaka granice Republike Albanije korišćenjem pasoša Republike Srbije.


Studenti u Banjaluci će na aplikaciji ocjenjivati fakultete i profesore | Banjaluka.net\nUnija studenata Republike Srpske predstavila je danas web aplikaciju pomoću koje će studenti moći ocjenjivati rad svojih fakulteta i nastavnika, odnosno profesora i asistenata.\nGoran Vučić, potpredsjednik Unije studenata RS, pojasnio je da je aplikacija puštena u rad u ponedjeljak i da za sad samo studenti Univerziteta u Banjoj Luci mogu da ocjenjuju svoje fakultete i nastavnike, dok studenti Univerziteta u Istočnom Sarajevu moraju sačekati da njihov univerzitet Uniji dostavi podatke.\n-Aplikacija će pomoći u unaprijeđenju kvaliteta visokog obrazovanja. Na početnoj strani biće objavljeno ko su deset najboljih i najlošijih profesora, kao i pet fakulteta- kazao je Vučić.\n-Ovakve ankete, rangiranje i ocjenjivanje fakulteta i profesora je ubičajeno u Evropi i zemljama regiona, naročito u Srbiji koja nam je bila uzor u formiranju pitanja- kazao je Ratko Savić, generalni sekretar Unije studenata RS. Koordinator projekta Neđo Malešević istakao je da nakon dosadašnjih anketiranja studenata niko od profesora koju su dobili ocjene ispod prosjeka nije kažnjen niti su nagrađeni profesori koji dobiju ocjene 10.\n-Ako Univerziteti ne nagrade i kazne takve profesore mi ćemo se potruditi da ih simbolično i nagradimo i kaznimo- kazao je Malešević i apelovao na rukovodstvo fakulteta u Istočnom Sarajevu da dostave podatke o studentima.


Gradska preduzeća i ustanove, Firme Beograd - Beograd Net\nOrgani uprave i pravoGradska preduzeća i ustanove\nDirekcija za gradjevinsko zemljište i izgradnju Beograda vrši funkciju fonda infrastrukture i gradjevinskog zemljišta. Uz promene strategije delovanja i naziva, ova funkcija egzistira 50 godina, od vremena diktata drzave u upravljanju privredom do današnje trzišne privrede. Potencirajuci strucnost i profesionalizam, Direkcija se priprema da trzi&sc\nDetaljnije Dodaj u omiljene Gradska preduzeća i ustanove\nDobrodošli na internet prezentaciju Gradskog centra za socijalni rad u Beogradu. Ovde mozete dobiti informacije o tome koji je najlakši put kako biste od problema došli do rešenja i ostvarili svoja prava iz oblasti socijalne i porodicno-pravne zaštite.Mozete saznati više o: • svim uslugama koje pruza Gradski centar za s\nOdlukom opštinske uprave, javni gradski prevoz u Beogradu organizovan je kao posebna komunalna sluzba oktobra 1892.godine, pod nazivom Beogradska varoška zeleznica. Tokom svog postojanja ova sluzba je poslovala pod razlicitim nazivima: Direkcija tramvaja i osvetljenja, Beogradsko elektricno i saobracajno preduzece, Gradsko saobracajno preduzece, Radna organizacija gradski saob\nO NAMA"Beograd put" je javno komunalno preduzece za projektovanje, izgradnju i odrzavanje ulica i puteva. JKP "Beograd put" je osnovala Skupština grada Beograda 1953. godine kao direkciju za puteve grada Beograda. Od 1975. godine Direkcija za puteve je prerasla u RO "Beograd put", a od 1990. godine dobija status Javnog komunalnog preduzeca. Osnovna delatnost kroz protek\nJavno komunalno preduzece „Beogradske elektrane“ predstavljaju najmladji beogradski komunalni sistem. Skupština grada Beograda, na sednici Veca udruzenog rada i Veca opština, odrzanoj 21. decembra 1989. godine, donela je rešenje o organizovanju radne organizacije „Beogradske elektrane“ kao javnog komunalnog preduzeca, cije su osnovne delatnosti proiz\nOsnovne karakteristike beogradskog vodovodnog sistemaBeogradski vodovod je osnovan 1892. godine.U 1996. godini proizvedeno je 230 miliona m3 vode, sa prosecnom dnevnom proizvodnjom od 7300 l/s. Maksimalna proizvodnja je bila 12. oktobra i iznosila je 8000 l/s, a maksimalna potrošnja 5. jula i iznosila je 7700 l/s.Beograd se snabdeva vodom iz\nJavno komunalno preduzece ’’Gradska cistoca’’ osnovano od strane Skupštine grada Beograda, obavlja poslove sakupljanja, odvozenja i deponovanja komunalnog otpada, cišcenja i pranja javnih površina za teritoriju grada kao svoju osnovnu delatnost. Takodje obavlja poslove vezane za reciklazu, odrzavanje deponije i uopšte tretman sakupljenog otpad\nPijace predstavljaju jedno od najstarijih mesta prodaje poljoprivrednih proizvoda. Tokom istorije, one su pratile razvoj društveno – ekonomskih odnosa i stalno su obogacivane kako novom ponudom roba, tako i novom opremom i nacinima prodaje. Savremena pijaca u današnjem smislu, predstavlja prostor namenjen i komunalno opremljen za obavljanje prometa poljoprivredno-prehr\nDanijelova 33 Javno komunalno preduzece "Infostan" je deo komunalnog sistema Grada Beograda cija je prevashodna delatnost objedinjena naplata komunalnih usluga i proizvoda.Sistem objedinjene naplate (SON) komunalnih usluga i proizvoda u Beogradu formiran je i u operativnoj je eksploataciji od 1. januara 1977. sa ciljem ekonomicne i racionalne obrade podataka i naplate komunalnih nak\nOsnovna delatnost JKP "Parking servis" je upravljanje, korišcenje i odrzavanje javnih parkirališta i garaza na teritoriji 10 gradskih opština. JKP „Parking servis“ upravlja, koristi i odrzava 18.017 parking mesta. Od toga, 9.016 se nalazi pod rezimom naplate u zoniranom podrucju, dok se još 9.001 parking mesto nalazi u garazama i parkiralištima.


New Balance 247 Luxe je savršen spoj zanatske industrije, modernog dizajna i kvaliteta na prvom mestu, ujedinjenih u novu siluetu inspirisanu životom u gradu koji nikada ne spava.\nUrbani životni stil grada i ljudi koji su uvek u pokretu nameće potrebu za obućom koja performansama može da isprati sve dnevne aktivnosti, a pritom izgleda dobro i pruža osećaj dodatnog samopouzdanja i sigurnosti.\nNB 247 zapravo 24 sata 7 dana u nedelji je tu da nas isprati u svakom koraku. Tradicija brenda koji je svoju priču gradio od gazišta i tehnologija koje omogućavaju pravilno hodanje, rast i razvoj upravo na ovoj silueti kombinuje tehnologije sa decenijama ispred isprobanih i dokazanih modela kako bi najbolje perfofmanse pretočili u vaše 24/7 iskustvo.\nNovi New Balance 247 Luxe u tri različite kombinacije boja dizajniran je da odgovara svim prilikama i potrebama koje nameće životni stil koji od nas traži da smo uvek u pokretu. Za premijerno predstavljanje modela odabrane su sve vodeće svetske prestonice kao što su New York, Los Angeles, London, Paris, Shanghai, Tokyo i Seoul, a u isto vreme NB247 možete naći u Beogradu u BUZZ SNEAKER STATION šopovima u TC Delta City i Ušće SC.


Povećati plate zaposlenima u lokalnoj samoupravi\nPredsjednik Sindikata lokalne samouprave, uprave i javnih službi Republike Srpske, Branko Zelenović, je danas na konferenciji za medije u Bijeljini, zajedno sa saradnicima, najavio da će Vlada Republike Srpske na današnjoj sjednici razmatrati njihov prijedlog da se Posebni kolektivni ugovor za zaposlene u lokalnoj samoupravi produži na godinu dana.\nOn je napomenuo da je njihov zahtjev bio i da se plata zaposlenima poveća za najmanje 10%, koju su podržali predstavnici opština i gradova.\n"Zaposlenima u lokalnoj samoupravi već 10 godina nije povećavana plata dok sa druge strane, na zahtjev Sindikata imali smo brojna povećanja zaposlenima u ministarstvima zdravstva, prosvjete, unutrašnjih poslova", istakao je predsjednik Sindikata lokalne uprave i samouprave javnih službi Republike Srpske.\n"Što se tiče inicijative Saveza sindikata Republike Srpske, naravno da nećemo ostati na ovome. U dogovoru sa Vladom Republike Srpske tražićemo da u ovoj godini dođe do povećanja plata, kako u privatnom, tako i u državnom sektoru, kako bi se zaustavio odlazak radne snage u Evropu", rekao je Zelenović.\n"U toku prošle sedmice je bilo slučajeva zastrašivanja radnika lokalne samouprave kako neće doći do potpisivanja Posebnog kolektivnog ugovora, niti povećanja plata, ali dok je Sindikata, radnici će biti zaštićeni, poručio je Zelenović.\n"Posebni kolektivni ugovor će biti potpisan u toku sledeće sedmice" , naglasio je, i dodao:\n"To je bilo u gradskoj upravi Banjaluka, ali i ostalim opštinama. Bilo je priča da neće doći do potpisivanja ugovora, da se neće isplatiti plate. Mi vam garantujemo da ćemo ugovor potpisati već u sledećoj sedmici i da će skoro svi načelnici i gradonačelnici uspjeti u skladu sa svojim mogućnostima da povećaju plate."\nZelenović najavljuje da će se sindikalna borba nastaviti i ubuduće, te da će se ići na to da se cijena rada poveća, za početak na 100, a kasnije i na 110 KM.


Sabor na Povlenu | Kolubarske\nCrkva na Kneževom polju, ispod Malog Povlena (foto: Đorđe Đoković)\nSabor na Povlenu\nNa Kneževom polju ispod Malog Povlena danas se održava treći Sabor i obeleževa slava Prenosa moštiju Svetog arhiđakona i prvomučenika Stevana. Najavljen je bogat program, uz izvorne narodne pesme, frulaše i folkor.\nOd 10 sati počinje sajamsko razgledanje i predstavljanje izložbenih štandova, a od 10.30 nadmetanja u zdravičarstvu i za najboljeg igrača narodnog kola. Nagrada za najboljeg zdravičara biće puna povlenska buklija, a za najboljeg igrača kola dukat Svetog vladike Nikolaja. Danas će biti dodeljene i dve specijalne povelje, jedna pionirima turizma na planini Povlen Radiši i Dani Milovanović, koji se već više od dve decenije bave promocijom i organizacijom seoskog turizma, a druga je memorijalna povelja tragično nastradalom saborašu Darku Jovanoviću, koja će biti uručena najmlađem učesniku na takmičenju.\nPrvi Sabor je održan 2012, a slava Prenosa moštiju Svetog arhiđakona i prvomučenika Stevana se obeležava od 2008. godine. Zajedno sa meštanima povlenskih sela ove godine domaćin slave je Miroslav Milinović – Čavra. U okviru ove manifestacije štampa se publikacija „Povlenski staropis“.\nOrganizatori Sabora su Udruženje za zaštitu, razvoj i promociju valjevskih planina, Manastir Lelić, Turistička organizacija Valjevo i Klub „Ars Nova“, a manifestaciju je sa 120.000 dinara pomogao i Grad Valjevo.\nRanka Savić o valjevskom uzbunjivaču Pre 4 sati 18 minuta\nUzbunjivač iz Krušika Aleksandar Obradović još uvek nije vraćen na svoje radno mesto, već je i dalje pod suspenzijom. O tome je razgovarala predsednica ASNS Ranka Savić sa rukovodstvom fabrike.... · 6 komentara\nOglas Pre 6 sati 54 minuta\nU parku u Mionici Pre 2 sati 44 minuta\nU Gradskom parku u Mionici otvorena je izložba slika "Boemi" autorke Marije Đokić, Mioničanke, nastavnice likovne kulture i umetnice. "Svet Marije Đokić neguje modernu misao, prikaz realnog i...\nNakon razgovora rukovodstva i ASNS Pre 6 sati 49 minuta\nNeće biti masovnog otpuštanja radnika HK Krušik koji su angažovani na određeno vreme, do kraja godine radnu knjižicu za stalno dobiće 150 radnika, saopštila je predsednica ASNS Ranka Savić nakon... · 7 komentara


UEFA prekinutim ligama: Savezi biraju učesnike Lige šampiona\nFudbal Autor:Ivan Džodić23. apr. 202017:22 > 18:06\nFoto: EPA-EFE/VALENTIN FLAURAUD\nUEFA je donela odluku da, ukoliko prvenstva ne budu dovršena iz opravdanih razloga, predstavnike u Ligi šampiona i Ligi Evrope za narednu sezonu odaberu nacionalni savezi.\nNa novom sastanku čelnika UEFA i predstavnika nacionalnih saveza evropskih država definisane su preporuke kojih bi trebale da se drže sve članice.\nUEFA je poslala „snažnu preporuku“ da savezi trebaju da pokušaju da pronađu način da sezone budu dovršene na terenu, ali uz oprez na zdravlje svih učesnika, a uslovi da sezone ne budu dovršene na terenu su da državni vrh te zemlje ne dozvoli sportske događaje ili ukoliko bi procena bila da su ekonomski rizici preveliki.\nUEFA daje klubovima 70 miliona, po igraču najviše 630.000\nUEFA odložila Evropsko prvenstvo za žene\nEvropska fudbalska unija bila je primorana da prihvati činjenicu da Belgijanci, Škoti, a sve je izvesnije i Holanđani, neće nastaviti takmičenja, ali je još jednom čelnicima saveza predočeno da je neophodno da, ukoliko za to bude uslova, takmičenja moraju da budu dovršena.\nUkoliko, ipak dođe do prekida prvenstava na nacionalnim savezima biće odgovornost da izaberu predstavnike u UEFA takmičenjima za narednu sezonu.\nPredstavnici čelne kuće fudbala na Starom kontinentu naglasili su da u tom slučaju fudbalski savezi moraju da kao primarni kriterijum imaju rezultate ostvarene na terenu, a da tradicija i stare zasluge moraju da ostanu po strani.\nIako su pravila UEFA jasno definisana, Evropska fudbalska unija zadržala je diskreciono pravo da odbije prijavu bilo kog kluba ako proceni da liga u toj zemlji nije završena zbog opravdanih razloga ili je nacionalni savez birao na netransparentan i diskriminatorski način.\nLiga EvropeLiga šampionaUEFA\nPartizan počeo da trokira, ne može više da zamaskira probleme\nSnežana Borjan prozvala kritičare: Milan u lošoj formi? Jeste, već 5. godinu...


ДАНАС ВЕЛИКО СПРЕМАЊЕ СРБИЈЕ – ГСПРС НЕЗАВИСНОСТ\nДАНАС ВЕЛИКО СПРЕМАЊЕ СРБИЈЕ\nНасловна/Новости/Актуелно/ДАНАС ВЕЛИКО СПРЕМАЊЕ СРБИЈЕ\nAkcija – U 169 opština građani će čistiti deponije, dvorišta, staze…\nViše od 260.000 volontera očistiće danas oko 3.000 lokacija u najmanje 169 opština u Srbiji u okviru akcije „Veliko spremanje Srbije“.\nGrađani koji žele da doprinesu očuvanju životne sredine mogu to da urade prvenstveno sređivanjem svog dvorišta.\n– Očekujemo da će ove godine akciju podržati mnogo veći broj građana. Oko 170 lokalnih štabova iz nekoliko gradova Srbije imaće svoje koordinatore, od kojih ćemo redovno dobijati informacije na kojim lokacijama se čisti. Svaki lokalni štab će u saradnji sa komunalnim preduzećima očistiti one lokacije koje su najugroženije – kaže za Press Green direktor akcije „Očistimo Srbiju“ Milan Kinđić.\nU toku ovogodišnje akcije koordinatori će fotografisati mesto na kojem se nalazi deponija pre i posle čišćenja, kako bi se video napredak.\n– Novina koju koristimo u ovoj akciji, ali i nadalje, jeste novi softverski sistem, na osnovu koga građani mogu na sajtu www.ocistimosrbiju.rs, na interaktivnoj mapi da obeleže divlju deponiju i postave fotografije. Nama će u subotu prioritet biti one deponije koje su građani iz čitave Srbije postavili na sajt. Sve ono što ne očistimo za jedan dan, biće sređeno do kraja godine u okviru akcije „Očistimo Srbiju“ – ističe Kinđić.\nOn je dodao da trenutna pokrivenost teritorija na kojima se smeće adekvatno odlaže iznosi 60 odsto, što je više nego u prethodne dve godine. Podsetimo, prošle godine u akciji „Veliko spremanje Srbije“ oko 208.000 građana očistilo je 3.842 lokacije, a uklonjeno je više od 100.000 kubnih metara otpada.


Nezavisna Komisija za Rudnike i Minerale izdaje ovo saopštenje – KPMM\nNezavisna Komisija za Rudnike i Minerale izdaje ovo saopštenje\nPriština – 19 Mart 2019\nRudarske aktivnosti kao što su istraživanje, korišćenje ili posebne aktivnosti u RKS-u, razvijaju razlićiti operatori. Na osnovu informacija koje imamo, neki operateri ove aktivnosti obavljaju na ilegalan naćin.\nOvo stanje, uzrokuje degradaciju i uništavanje rijeka, polja i brda (eksploatacija rijeka i polja za vađenje šljunka i razni kamenolomi).\nZajednički operativni plan je implementiran u saradnji sa Kosovskom Ploicijom, Nezavisnu Komisiju za Rudnike i Minerale, Ministarstvu Životne Sredine i Prostornog Planiranja, Inspektoratom Agencije za Šumarstvo, Opštinskim Inspektoratima, u celoj teritoriji Republike Kosovo. Svrha vog operativnog plana je da preduzme sve operativne mere za identifikaciju svih poslovnih i fizičkih lica koja postupaju u skladu sa važećim zakonima, sve aktivnosti licenciranih preduzeća i onih koji nemaju licencu rudarsdkih aktivnosti i na svim napushtenim područjima gde su izvršene rudarske aktivnosti ili koje su počinile krivično delo Degradacija i uništavanja životne sredine prema članu 347 i TSK.\nZadaci koji će sljediti ovaj plan su:\nPrekid neposrednog rada svih nezakonitih operatera.\nPrimjena važečeg zakona, evidencije i krivičnog postupka u saradnji sa drugim pravosudnim organima, Tužiocen i Sudom.\nEliminisanje ove pojave na toj lokaciji povečanjem kontrole od strane Kosovske Policije i\nUklanjanje rizika od strane radilišta zajedno sa NKRM-le i MSPP.\nMolimo sve preduzetnike i fizička lica da poštuju naređenja koja su izdata prilokom njihove verifikacije na terenu. Ako nisu opremljeni posebnom Licencom ili Dozvolom za posebne aktivnosti, ispunjavaju uslove za primenu prema Zakonu o Rudnicima i Mineralima da budu opremljeni Licencom korišćenja ili Dozvolom za posebne aktivnosti.


Veselji: SAD se ne zalažu za razmenu teritorije • RTK\nLider DSK Kadri Veselji rekao je da se SAD ne zalažu za razmenu teritorija kao rešenje u dijalogu Kosova i Srbije, već da će podržati svaki sporazum koji strane postignu.\nVeselji je za KTV rekao da je specijalni izaslanik američkog predsednika Donalda Trampa za pregovore Kosova i Srbije, Ričard Grenel, tokom susreta u Prištini, ponovio stav SAD da podržavaju bilo koji sporazum koji postignu Beograd i Priština.\n"Sve što dolazi iz Amerike je pozitivno. Ambasador Grenel spada među ljude od najvećeg poverenja predsednika Trampa. SAD je najznačajniji investitor za mir i stabilnost, Kosovo vidi kao deo svog projekta za stabilnost na Balkanu. Nije važno ko je bio u poziciji ili u opoziciji. Kosovo mora proći kroz taj proces. Grenel je pomenuo rokove koje su američki zvaničnici oduvek pominjali", rekao je on.\nPrema njemu, Kosovo je samom sebi stvaralo probleme manipulacijama da navodno SAD podržavaju razmenu teritorija.\n"Amerikanci od početka do kraja ne podržavaju ni jednu opciju za koju se obe strane ne slože. Razmena teritorija se nikada ne može dogoditi. Treba da sačuvamo Kosovo u teritorijalnoj celovitosti, ali i sa institucijama", rekao je on.\nPrema Veseljiju, Grenel je preneo poruku da je za Kosovo bolje da se što pre nastavi dijalog i postigne dogovor.


Auto-put i brzi put veæ iduæe godine: Nastavlja se Fruškogorski - B92.net\nAuto-put i brzi put veæ iduæe godine: Nastavlja se Fruškogorski\nBeograd -- Izgradnja auto-puta Ruma-Šabac i brze saobraæajnice Šabac-Loznica koji æe graditi azerbejdžanski "Azvirt", mogla bi da poène veæ u prvoj polovini sledeæe godine\nIzvor: Tanjug ponedeljak, 3.09.2018. | 14:39\nSrbija i Azerbejdžan potpisali su 2012. godine Sporazum o ekonomskoj i tehnološkoj saradnji, èiji cilj je da se unapredi bilateralna ekonomska i tehnološka saradnja, ukljuèujuæi i saradnju u oblasti razvoja, pripreme studija i projekata i realizaciju infrastrukturnih projekata.\nTo je konstatovano na prvom sastanku Radne grupe za realizaciju tog projekta.\n"Srbija i Azerbejdžan imaju prijateljske i dobre ekonomske odnose, a posao koji zapoèinjemo nastavak je dogovora koji su postigli predsednici Srbije i Azerbejdžana. Projekat saobraæajnice Ruma-Šabac-Loznica od velikog je znaèaja za Srbiju i zadatak radne grupe je da pripremi sve za realizaciju projekta i da on bude realizovan na vreme", rekla je potpredsednica Vlade i ministarka graðevinarstva, saobraæaja i infrastrukture Zorana Mihajloviæ, koja je predsedavala sastanku Radne grupe.\nOna je dodala da æe se u narednom periodu paralelno raditi na zakljuèivanju sporazuma u vezi sa finansiranjem ovog projekta i na izradi projektno-tehnièke dokumentacije, u èemu æe uèestvovati i "Azvirt", saopšteno je iz Kabineta potpredsednice Vlade.\nAmbasador Azerbejdžana Eldar Hasanov rekao je da je doneta odluka da se Srbiji dodeli kredit od 210 miliona evra i da je azerbejdžanska strana spremna da pomogne u pripremi projektno-tehnièke dokumentacije.\nOn je zahvalio potpredsednici Vlade na "dinamiènosti i energiji koja mnogo pomaže u realizaciji projekata".\nZajednièki su konstatovali da bi radovi na izgradnji mogli da poènu u prvoj polovini sledeæe godine.\nNovi put koji æe povezati Rumu, Šabac i Loznicu biæe nastavak brze saobraæajnice Novi Sad-Ruma, odnosno Fruškogorskog koridora.\nUkupna dužina ove saobraæajnice je oko 80 kilometara, od èega je 25 kilometara dužina buduæeg auto-puta Ruma-Šabac, a brze saobraæajnice Šabac-Loznica 55 kilometara.


Intervencija francuske Vlade prema bankama\nFrancuska Vlada će isplatiti 10,5 milijardi eura grupi od šest najvećih nacionalnih banaka radi prevazilaženja efekata finansijske krize. Francuski parlament prošle sedmice odobrio je paket od 360 milijardi eura za spas bankarskog sistema. Nekoliko evropskih država također je pristalo da unese kapital u najugroženije banke. Među korisnicima ovih sredstava su najveća banka "Kredi agrikol", koja će dobiti tri milijarde eura, "BNP pariba", koja će dobiti 2,55 milijardi eura, te "Sosijete ženeral" sa 1,7 milijardi eura. "Kredit mutuel" primiće pomoć od 1,2 milijardi eura, "Kas deparnje" 1,1 milijardi eura i "Bank populer" 950 miliona eura, kako bi se osiguralo da one i dalje mogu finansirati ekonomiju. Francuske vlasti planiraju da ulože 40 milijardi eura u rekapitalizaciju banaka koje su najteže pogođene globalnom krizom.


Balkan ne sme biti zaboravljen pri stvaranju "nove Evrope" - European Western Balkans\nBRISEL – Berlinski proces pruža neophodan podstrek napretku Zapadnog Balkana i jasno pokazuje da region ne sme biti zaboravljen pri stvaranju “nove Evrope”, smatra dugododišnji evropski parlamentarac i član Upravnog odbora Centra za demokratiju i pomirenje u Jugoistočnoj Evropi Hanes Svoboda.\nSvoboda u razgovoru za portal European Western Balkans kaže da Berlinski proces podseća sve Evropljane da ujedinjenje Evrope nije kompletno bez Zapadnog Balkana.\n“To bi trebalo da pruži nadu i samopouzdanje građanima Balkana, bez kreiranja iluzije da će vožnja ka EU biti laka i brza”, rekao je Svoboda.\nUpitan kako vidi ulogu civilnog društva, koje je prepoznato kao važan akter u Berlinskom procesu i evropskim integracijama Zapadnog Balkana, Svoboda navodi da se moderna demokratija ne sastoji samo iz slobodnih i fer izbora i ne oslanja samo na političke institucije, već da je i njima potrebna kritika, odnosno civilno drustvo koje će ih posmatratiti pratiti i komentarisati njihov rad.\nNavodi da je neophodan otvoren dijalog između političara, eksperata i civilnog društva.\n“Jako rukovodstvo se ne plaši budnog i predostrožnog civilnog društva, već je spremno da ga uključi u politički proces”, podvukao je Svodoba, bivši lider Progresivnog saveza socijalista i demokrata u Evropskom parlamentu.\nGovoreći o najvećim preprekama za efikasno učešće organizacija civilnog društva u evorpskim integracijama Zapadnog Balkana, Svodoba kaže da vrlo često političari vide civilno društvo kao konkurenta, a ne saveznika za pronalaženje pravičnih i fer rešenja.\nPolitičari smatraju da je autoritaran način vladavine bolji za rešavanje teškoća sa kojima se zemlje suočavaju, kaže Svoboda i dodaje da ekonomski i socijalni problemi, uz kratku istoriju mirnog i demokratskog razvoja, pozivaju neke lidere da budu skeptični prema učešću civilnog društva.\nNa konstataciju novinara da stanje demokratije na Zapadnom Balkanu izaziva zabrinutost i da mnogi kritikuju EU jer je previše popustljiva, Svoboda kaže da nedavna prošlost pokazuje da je EU teško sposobna da odbrani demokratske vrednosti i institucije unutar same unije.\nTo je, navodi, oslabilo poziciju EU kod branitelja ljudskih i manjinskih prava, ali i poziciju EU naspram političara u zemljama kandidatima, pogotovo na Balkanu.\n“Mora biti jasno, međutim, da se borba za poštovanje ljudskih prava mora pre svega biti organizovana u dotičnim zemljama”, podvlači Svoboda.\nIstiče, međutim, da nacionalne težnje moraju imati podršku evropskih institucija i da Evropski parlament treba otvoreno da govori o ugrožavanju ljudskih i manjinskih prava.\nDodaje i da nedavna prošlost pokazuje da poštovanje civilnih prava može biti postignuto samo uz dug i težak proces suočavanja argumenata i političke borbe, koji može biti ohrabren evropskim pravilima i vrednostima.


Sukob interesa u javnim nabavkama – Institut alternativa\nInstitut alternativa » Javna uprava » Sukob interesa u javnim nabavkama\nObjavljeno 28. 05. 2021. 01. 07. 2021.\nSukob interesa u javnim nabavkama\nSistem javnih nabavki u Crnoj Gori javnost pretežno ocjenjuje kao nezakonit, nepošten, sklon zloupotrebama i netransparentan. Građani prepoznaju i različite vrste zloupotreba u sistemu javnih nabavki i sprega između političkih i ekonomskih aktera.\nSukob interesa u javnim nabavkama u Crnoj Gori, prema zvaničnim podacima institucija, ne postoji. Najviše do dvije prijave potencijalnog sukoba interesa budu registrovane godišnje i proslijeđene na postupanje Upravi za inspekcijske poslove – Inspekciji za javne nabavke. Zakon o javnim nabavkama predviđa obavezu potpisivanja izjava o nepostojanju sukoba interesa na strani naručioca, i to prije početka postupka javne nabavke kada nije poznato koji će ponuđači dostaviti ponudu, kao i u toku postupka ako tada dođe do sukoba interesa.\nNaručilac je taj koji je u obavezi da provjeri tačnost izjava o (ne)postojanju sukoba interesa i postupa s tim u vezi, iako nema (automatizovani) pristup registrima i bazama podataka koji bi mu u tome pomogli.\nU Crnoj Gori, dakle, ne postoji krovna institucija zadužena za utvrđivanje sukoba interesa u javnim nabavkama, vođenje registra i evidencija sukoba interesa i postupanje po prijavama. Agencija za sprečavanje korupcije, pod čijim su „krovom“ registri javnih funkcionera i njihovih imovinskih kartona, u kojima se prijavljuje i vlasništvo u privrednim društvima, i koja je umrežena sa drugim bazama podataka od važnosti za utvrđivanje sukoba interesa u javnim nabavkama, u potpunosti je isključena iz kontrole javnih nabavki. Imovinski kartoni, samim tim što postoji obaveza njihovog podnošenja ovoj instituciji, a što se ne koriste za suštinsku kontrolu, služe kao štit i tvrdnja da je sve u skladu sa zakonom.


Ministarstva privrede Bosansko-podrinjskog kantona Goražde i Kantona Sarajevo\nMinistri privrede Bosansko-podrinjskog i Sarajevskog kantona Esed Radeljaš i Emir Hrenovica potpisali su danas u Goraždu sporazum o saradnji dva ministarstva, s ciljem postizanja održivog ekonomskog razvoja i ostvarivanja stimulativnog privrednog okruženja u oba kantona.\nSklapanjem ovog sporazuma ova ministarstva su se obavezala da će međusobno razmijenjivati informacije i iskustva stečena prilikom rada na zajedničkim projektima u oblasti privrede, vodoprivrede, poljoprivrede, šumarstva, lovstva, veterinarstva, industrije, energetike, obrta, korištenja prirodnih bogatstava, kantonalnog turizma, turističkih resursa, trgovine i ugostiteljstva, odnosno u svim oblastima u njihovoj nadležnosti.\nOva ministarstva, kako je danas istaknuto, učiniće napore kako bi se omogućila njihova neophodna dugogodišnja saradnja u svim segmentima privrednog razvoja oba kantona.\n„Želja nam je za unaprijeđenjem u svim segmentima privrede, vodoprivrede, turizma, energije, energetike… Ovaj sporazum obuhvata sve, pa čak i pristup IPA fondovima. Prva faza je sadnja sadnica, odnosno uvezivanje s našim školama kako bi poboljšali naše šume. Drugo je da se preko Grepka ili pored Drine naprave turistička mjesta, koja mogu biti škola u prirodi . Želimo se unaprijediti u svim segmentima, kako bi bilo bolje Goražde- kazao je ministar privrede BPK Goražde Esed Radeljaš.\nNakon potpisivanja sporazuma uslijediće i konkretni projekti, ističe ministar privrede Kantona Sarajevo Emir Hrenovica.\n„ To je uopštena saradnja, ali koja se danas već konkretizovala u smislu da smo konkretnim prijedlozima došli vezano za učešće ljudi koji pristupaju IPA fondovima da zajednički nastupamo, da idemo na seminare, obuke i drugo. To puno ne košta, a znači iskorak jer će Evropa sad tražiti segment gdje da ulaže. Goraždanska privreda je jedan pokazatelj koji treba u centru Sarajeva da se postavi, da se vidi kako ljudi rade. Sramno je da se izvozi, a BiH uvozi sve te segmente, počevši od Bekto-precise, Preventa i svih ostalih stvari koje sam ja vidio- naglasio je ministar Hrenovica.\nDrugi segment saradnje dva ministarstva, kako je već istaknuto, saradnja u oblasti šumarstva i Ministarstvo privrede Kantona Sarajevo najavilo je da će obezbijediti 50.000 sadnica, koje će se kroz projekte škola iz Goražda i Sarajeva zasaditi na ovom području. Takođe, ovo Ministarastvo će uložiti i 50.000 KM za izradu bar tri turistička naselja preko Grepka do Drine.\n„ Što se tiče privredne saradnje želja mi je, a mislim da će i premijer Kantona Sarajevo imati razumijevanja da dobijemo osvjetljenje od Bekto Precise, ali i da se od 20 do 60 ljudi zaposli u „Pretisu“. Prostora ima, bilo bi dobro da montaža bude dolje, i to je jedan vid saradnje.\nObaveza nam je takođe da poslovni forum koji smo mi uveli prije dvije godine, da se takav jedan organizuje između dva kantona. Dakle, ono što nudi privreda Goražda, a puno je toga, i ono što nudi privreda Sarajeva, da se jednostavno uspostavi taj kontakt za dalji nastup za ostala tržišta“- riječi su ministra za privredu Kantona Sarajevo.\nProstora za saradnju između dva ministarstva svakako ima i dobro je da je učinjen iskorak na ovom planu, budući da ovakvih sporazuma nije bilo u dosadašnjem periodu, istaknuto je danas.


Antifašizam u Srbiji: Političke stranke ujedinjene u reviziji istorije\nŽene u crnom obeležavaju Dan pobede nad fašizmom, 9. maj 2014.\nUmesto baštinjenja antifašističke tradicije, u Srbiji se već skoro dve decenije neguje tradicija relativizacije borbe protiv fašizma i revizije istorije. Oni koji su u Drugom svetskom ratu otvoreno bili kolaboracionisti, danas dobijaju spomenike i priznanja za svoj „antifašistički angažman“, neki su rehabilitovani ili čekaju rehabilitaciju. Iako su sukobljeni u svakodnevnim dnevnopolitičkim okršajima, vlast i opozicija su se, čini se, ujedinile po pitanju revizije istorije.\nKada 9. maja svet bude obeležavao 70 godina od kapitulacije nacističke Nemačke i pobede antifašističkih snaga, pitanje je šta će tačno proslavljati državni vrh zemlje u kojoj je nastao ovaj tekst. Predsednik Srbije Tomislav Nikolić, podsetimo, ne odriče se titule četničkog vojvode koju je stekao 1993, kada je položio zakletvu pred tadašnjim stranačkim šefom, takođe deklarisanim četnikom, Vojislavom Šešeljem:\nNikolić zakletva (arhiva)\nBudimo iskreni, teško da se četničkom vojvodi u predsedničkoj fotelji danas može zameriti što se ne ograđuje od sporne titule. Naime, 2004. godine, u vreme vladavine Demokratske stranke Srbije, jedne od perjanica demokratske opozicije u petooktobarskim promenama, zakonom su izjednačena prava četnika i partizana. Jedan od tadašnjih ministara te stranke Milan Parivodić javno je rekao da pred slikom Milana Nedića, kvislinškog premijera tokom Drugog svetskog rata, svi treba da stanemo u stavu mirno.\nPotom je 2006. donet i Zakon o rehabilitaciji koji je omogućio da svako bude rehabilitovan bez obzira na elemente krivične odgovornosti. Ovaj zakon Milan Radanović, samostalni istorijski istraživač, ocenjuje kao vrlo problematičan.\n„Na osnovu ovog zakona rehabilitovan je određeni broj ličnosti koje su bile pripadnici kvislinških struktura. Recimo, rehabilitova je jedan ministar Vlade Milana Nedića, kao i pojedine ličnosti koje su bile odgovorne za stradanje drugih ljudi. Ovaj zakon je dopunjen 2011. godine u vreme Vlade Mirka Cvetkovića, odnosno u vreme Demokratske stranke“, podseća naš sagovornik.\n"Svi se busaju u antifašističke grudi"\nNa ovaj zakon naslanja se i proces za rehabilitaciju Dragoljuba Draže Mihailovića, komandanta Jugoslovenske vojske u otadžbini, kolokvijalno poznate kao četnički pokret.\nSvako ročište pratili su protesti pristalica antifašizma, s jedne, i četničkog pokreta, s druge strane.\nAntifašisti i četnici (arhiva)\nDok je javnost podeljena oko uloge četnika u Drugom svetskom ratu, čini se da u političkom polju postoji konsenzus koji se ogleda u tome da se borcima protiv fašističkog okupatora proglašavaju i partizani i četnici.\nAleksandar Kraus, predsednik Saveza antifašista Srbije, kaže da je na delu proces revizije istorije. On dodaje da je u kontekstu evrointegracija nepopularno otvoreno se deklarisati kao fašista:\n“S druge strane, mnoge od naših političkih partija koje su u ratovima devedesetih nastupale sa izrazito fašističkih pozicija, pokušavaju da tom retorikom i revizionističkom politikom zabašure taj najsvežiji deo sopstvene istorije, a s druge strane i da se uključe u nešto što je, da tako kažem, trend.”\nSledeći taj trend, svi se danas busaju u antifašističke grudi, kaže Kraus, i dodaje da je upravo to stvorilo konfuziju u društvu o prirodi i ulozi antifašizma.\n“Na neki način su sve političke stranke Srbije odgovorne za tu reviziju istorije i zapravo ne postoje nove političke snage koje bi tu borbu vodile kao političku borbu”, smatra Kraus.\nIako se slaže da u konzervativnom vođenju države nema razlike među strankama, Milan Radanović ističe da se naprednjački režim, kada je reč o reviziji događaja iz Drugog svetskog rata drži više po strani u odnosu na demokratske vlasti.\n“Iako i on vodi određenu istorijsku politiku, ali je ona mnogo manje konfliktna u odnosu na istorijsku politiku koju su formirale neke prethodne vlade. Nemam drugo objašnjenje, osim eventualno toga da je aktuelna politička struktura, makar u ovom segmentu, politički zrelija”,konstatuje Radanović.\nMožda je, ipak, samo reč o tome da su prethodni režimi već završili veliki deo posla u reviziji. Podsetimo da je Ministarstvo prosvete 2002. godine objavilo nove udžbenike istorije koji su, kako ocenjuje Radanović, problematični na više nivoa.\n“Oni su objavljeni bez ikakvog konkursa, nije vođena nikakva javna, pogotovo ne naučna rasprava koja bi valorizovala sadržaj tih udžbenika. Tako da je taj potez tadašnjeg Ministarstva prosvete bio za svaku osudu. Međutim, stručna javnost je zapravo podbacila u tom pogledu, jer ti udžebnici, pogotovo prvo izdanje udžbenika, nisu naučno merodavni”, kaže on.\nA, kakav uticaj obrazovni sistem generalno ima na mlade ilustruju odgovori koje smo dobili od grupe srednjoškolaca u Beogradu pre nekoliko meseci:\nSrednjoškolci u Beogradu (arhiva)\nKako bi mladima dao uvid u to šta je antifašizam, Savez komunističke omladine Jugoslavije organizuje edukativne letnje kampove.\n„Mi prosto kažemo mladim ljudima: revizija istorije ide ruku pod ruku sa kapitalizmom u našoj zemlji, sa materijalnom bedom i siromaštvom u kojem mlad čovek živi“, objašnjava Vladimir Davidović, član Sekretarijata SKOJ-a.\n„Zbog toga je“, dodaje on, „potrebno pokriće i onda se upravo ti kvislinzi iz prošlosti koriste kao neka vrsta alternative i promovišu se kao pozitivan primer; dakle, da bi opravdali stanje u kojem se ljudi nalaze.“\nSavez antifašista Srbije je, među mnogim aktivnostima, organizovao i projekat „Usmena istorija“ koji je kroz 14 intervjua dokumentovao sećanja boraca NOB-a. Međutim, prema rečima Aleksandra Krausa, u Srbiji ne postoji šire interesovanje za svedočenja preostalih učesnika Narodnooslobodilačkog rata.\n„Recimo, jedan naš član je nedavno bio u Berlinu, gde je govorio pred više od 300 mladih ljudi, na poziv da govori o rugom svetskom ratu. Mi takve stvari u Beogradu i po Srbiji vrlo teško organizujemo“, kaže Kraus i podvlači:\n„Po mom mišljenju to je politička borba, a politička borba se ovde ne vodi na pravi način. Nema pravih političkih snaga koje bi tu borbu vodile sa onima koji su interpretatori tog revizionizma.“


EPCG: Ne planiraju se restrikcije, štednja prioritet - Bizlife.rs\nEPCG: Ne planiraju se restrikcije, štednja prioritet\n14:57 Podgorica, 20.02.2012.\nCrnogorski elektroenergetski sistem stabilno funkcioniše i, uprkos nepovoljnim meteo-uslova, 99,9 odsto potrošača redovno je snabdeveno električnom energijom, navodi se u EPCG saopštenju.\nIako je postojala mogućnost uvođenja restrikcija u isporuci energije, koje su osetili potrošači u Makedoniji, Albaniji i Srbiji, Crna Gora će ipak ovu vanrednu situaciju prevazići bez uvođenja ove nepopularne mere, kako za potrošače, tako i za EPCG. I pored činjenice da se situacija trenutno stabilizovala, ona je i dalje vrlo rizična, jer eventualno havarijsko oštećenje bilo kojeg elektroenergetskog objekta u Crnoj Gori i regionu može ponovo dovesti do nestašice električne energije.\n– Elektroenergetski bilans do kraja sedmice nije „zatvoren”, jer očekujemo dodatnu stabilizaciju tržišta. Električna energija se i dalje teško nabavlja, ali usled najave poboljšanja vremenskih uslova očekuje se povećanje dotoka čime bi se podigao nivo naših akumulacija, čije ionako male rezerve koristimo, navodi se u saopštenju.\nPodsećamo da je ledeni talas koji je zahvatio jugoistočnu Evropu i u kontinuitetu trajao petnaestak dana, izazvao rekordno niske temperature i uslovio rekordno visoku potrošnju električne energije, u Albaniji, Bugarskoj, Makedoniji, Grčkoj, Srbiji i Hrvatskoj, čak i najveću zabeleženu potrošnju električne energije ikada.\nStanje je najzad počelo da se delimično stabilizuje. Koliko je situacija u regionu bila ozbiljna i složena, govore i činjenice da je izvoz energije iz zemalja koje jedine imaju bilansne viškove energije u regionu, pre svega Rumunije i Bugarske, a zatim i Bosne i Hercegovine, bio u potpunosti obustavljen odlukama njihovih Vlada, tako da su ranije ugovorene i preuzete obaveze o isporuci električne energije iz ovih zemalja stavljene van snage zbog stanja elementrane nepogode (tzv. “force majeure”).\nKao rezultat svih navedenih otežavajućih okolnosti, elektroprivrede u regionu su bile primorane da na tržištu kupuju dodatne količine energije, zarad zadovoljenja svojih, neplanirano velikih i iznenadnih potreba za energijom, pa tako i EPCG.\n– Još jednom naglašavamo da ovaj dodatni uvoz električne energije neće negativno uticati na potrošače u Crnoj Gori. Svi prenosni kapaciteti za uvoz energije u region, od Mađarske ka jugu su u celosti bili popunjeni, pa u region nije bilo moguće dovesti svu neophodnu energiju, navodi se u saopštenju.\nI pored toga što EPCG u ovako složenim okolnostima čini sve da elektroenergetski sistem bude stabilan i dalje apeluje na potrošače da racionalno troše električnu energiju.\n– Zahvaljujemo se svim odgovornim građanima i preduzećima koji električnu energiju koriste samo za realne potrebe, kao i medijimima i pojedincima koji pozivaju na štednju i time omogućavaju da eleletroenergetski sistem stabilno funkcioniše, zaključuju iz EPCG.\nregion crna gora EPCG


Automobili arhiva vesti 31.01.2016 - Naslovi.net\nAuto blog 31.01.2016\nPovodom 50-godišnjice pobede trkačkog GT40 na trci 24 sata Le Mana i velike pobede Forda nad Ferrarijem, Superformance i Shelby American su kreirali specijalnu GT40 MK II 50th Anniversary repliku. Kako se najavljuje, biće napravljeno samo 20 komada… »\nDefender The End edicija\nVrele gume 31.01.2016\nPoslednji pozdrav Land Rover Defenderu stiže i od prestižnih tjunera. Firma Project Kahn upravo je predstavila posebnu "The End" ediciju odlazećeg terenca. The End Defender je nastao od modela 2.2 TDCI XS 110 Station Wagon. Od originala su zadržani… »\nTotal car 31.01.2016\nBorgward, koji se nakon 54 godine provedene u hibernaciji na sajmu automobila u Frankfurtu 2015. pojavio sa novim automobilom, predstaviće krajem februara još jedan model. Obnovljeni proizvođač automobila otkriće novi model 29. februara, kada će… »\n31.01.2016 Automobili, izvori


Privreda: Nova fabrika kompanije “SCS. plus” u industrijskoj zoni počinje proizvodnju – Vesti FKMS Radija\nPrivreda: Nova fabrika kompanije “SCS. plus” u industrijskoj zoni počinje proizvodnju\nNovi pogon knjaževačke kompanije SCS .plus za proizvodnju plastičnih stolica od duvane plastike i plastičnih delova za nameštaj, počeće sa radom od ponedeljka, rekla je za eKapiju direktorka Lidija Nikolić.\n– Primili smo već 11 radnika za rad u novom pogonu, a plan je da zaposlimo još 30-ak. I posao je već ugovoren, zaključen je ugovor sa nemačkim partnerom o izvozu 100% proizvoda iz ovog pogona – navod Nikolić.\nPrema njenim rečima, kupljena je nekadašnja hala IMT-a, urađena prenamena prostora, nabavljene mašine i probna proizvodnja je već počela, a ostalo je još da se sredi eksterijer nove fabrike.\nVrednost investicije do sada je oko 800.000 EUR do sada, a u planu je nabavka još novih mašina u vrednosti od oko pola miliona evra, kao i novo proširenje proizvodnih kapaciteta.\nKako ističe Lidija Nikolić, kompanija SCS.plus već ima jednu fabriku, za proizvodnju delova od špera, takođe u Knjaževcu, koja postoji od 1997. godine. Ukupno zapošljavaju 170 radnika, a nakon ovog poslednjeg pogona planiraju gradnju još jednog, manjeg, u istom gradu:\n– Vrednost naše godišnje proizvodnje, odnosno izvoza, je oko 700.000 EUR. Ne radimo za lager, već uvek za poznatog kupca. S obzirom da nam je na pomolu novi ugovor sa još jednom velikom nemačkom fabrikom, u planu je još jedan manji pogon od 1.000 m2, u Podvisu kod Knjaževca. To je bilo planirano da se realizuje do kraja oktobra, dobićemo bespovratna sredstva od Fonda za razvoj, imamo već i građevinsku dozvolu, samo čekamo da prođe vanredno stanje i do 31. decembra bi trebalo da dobijemo još jedan proizvodni pogon.\nSagovornica našeg portala kaže i da su sve vreme vanrednog stanja radili, uz maksimalnu zaštitu radnika.\n– Izvozili smo i u prethodnom periodu, nismo prekidali ugovore niti otpuštali radnike, čak smo i zaposlili nove. Uz mere zaštite radnika uspeli smo da održimo proizvodnju, iako smo radili sa 80% manje kapaciteta – kaže Lidija Nikolić i dodaje da će, uz pomoć državnih mera, svim radnicima biti isplaćene pune plate.\nPrethodnoSa sednice Štaba - o javnom prevozu, Predškolskoj ustanovi i treninzima sportista\nSledećeOd sutra ponovo rade vrtići, šalteri, sudovi...


Ažurirana informacija 48 – Izjava generalnog direktora IAEA-e o situaciji u Ukrajini\nGeneralni direktor Rafael Mariano Grossi je izjavio da je Ukrajina 10. aprila obavijestila Međunarodnu agenciju za atomsku energiju (IAEA) da je obavila prvu rotaciju zaposlenih u Nuklearnoj centrali “Černobil” u tri sedmice i tek drugu od kraja februara kada su ruske snage zauzele tu lokaciju.\nGeneralni direktor je pozdravio ovu vijest kao veoma potreban pozitivan korak za dobrobit zaposlenih u centrali i njihovih porodica, koji su živjeli i radili u krajnje stresnim i teškim okolnostima tokom sukoba. Promjena zaposlenih u smjeni je takođe važna za siguran i bezbjedan rad centrale “Černobil”, koju je ruska vojska kontrolirala pet sedmica do povlačenja 31. marta, rekao je.\nTokom oružanog sukoba, generalni direktor Grossi je često naglašavao neophodnost da zaposleni u nuklearnim centralama imaju mogućnost izvršavanja svojih dužnosti bez pretjeranog pritiska i vraćanja svojim domovima da se odmore, nešto što je mnogim zaposlenima u centrali “Černobil” bilo uskraćeno prošlih mjesec i po dana. Prethodna smjena zaposlenih je bila 20–21. marta, prva nakon što su ruske snage ušle u centralu 24. februara.\nMeđutim, činjenica da su oni koji su učestvovali u subotnjoj rotaciji zaposlenih morali biti prevezeni na lokaciju, odnosno sa nje brodom preko rijeke Pripjat – što je javno objavio državni operator “Energoatom” – naglasila je to da situacija u centrali i Zoni isključenja oko nje ostaje daleko od normalne, rekao je generalni direktor.\nIz “Energoatoma” su naveli da je riječni prevoz trenutno bio jedini način za ljude koji žive u Slavutiču van Zone isključenja da dođu u centralu, gdje su nakon akcidenta 1986. godine smješteni objekti za upravljanje radioaktivnim otpadom.\n“Iako je veoma pozitivno da ukrajinske vlasti postepeno obnavljaju regulatornu kontrolu nad lokacijom 'Černobila', jasno je da ostaje mnogo posla da se objekti vrate u normalno stanje,” rekao je generalni direktor. “Čim bude moguće, ja ću predvoditi misiju IAEA-e u 'Černobil' radi obavljanja radiološke procjene, nastavljanja daljinskog monitoringa zaštitnih mjera i nuklearnog materijala u objektu i isporuke opreme, uključujući rezervne dijelove i komponente, u cilju sigurnog i bezbjednog rada centrale. U neposrednim sam konsultacijama sa Ukrajinom o utvrđivanju datuma i organiziranju programa rada za tu posjetu, koja se očekuje ubrzo.”\nUkrajina je takođe dala više informacija o šteti na analitičkim laboratorijama za monitoring zračenja na toj lokaciji, rekavši da su prostorije uništene, a analitički instrumenti ukradeni, slomljeni ili inače onesposobljeni. Pored toga, prateći Informacioni i komunikacioni centar je poharan, dio njegovih komunikacionih linija uništen, a automatski prenos podataka o monitoringu zračenja onesposobljen.\nUkrajina je već prošlog mjeseca obavijestila IAEA-u da su Centralnu analitičku laboratoriju u gradu Černobil “poharali pljačkaši” i da se ne može potvrditi sigurnost i bezbjednost laboratorijskih kalibracionih izvora zračenja niti stanje tamo uskladištenih uzoraka iz okoliša. Na osnovu tada datih informacija, IAEA je procijenila da taj incident ne predstavlja znatan radiološki rizik.


Zabraniti rad fašističkih i neonacističkih organizacija | Autonomija\nPotpredsednica Skupštine Vojvodine Maja Sedlarević ponovo je danas pozvala nadležne državne organe da bez odlaganja zabrane rad neonacističkih i fašističkih organizacija.\nSedlarević je na okruglom stolu u Novom Sadu povodom Međunarodnog dana borbe protiv fašizma, antisemitizma i ksenofobije podsetila da je Skupština Vojvodine takvu inicijativu podnela još 20. decembra 2005. na osnovu informacija Ministarstva unutrašnjih poslova o delovanju tih grupa.\nDodala je da je ta inicijativa ostala bez adekvatne reakcije.\n„Zbog takvog pristupa države prema problemu širenja fašističkih i neonacističkih ideja u našoj zemlji, ove grupe i dalje deluju i izazivaju incidente, poput onog na prošlogodišnjem Antifašističkom skupu u Novom Sadu, u kojem je bilo i povređenih“, rekla je ona.\nRepublička poslanica Aleksandra Jerkov rekla je da očekuje da će Predlog zakona o zabrani neonacističkih i fašističkih organizacija, udruženja i simbola, koji je Skupštini Srbije podnela Liga socijaldemokrata Vojvodine, uskoro ući u skupštinsku proceduru.\n„Dogovorili smo se sa pravnicima Demokratske stranke da prihvate ovaj zakon i očekujemo da će u narednom periodu biti stavljen na dnevni red. To je neophodno kako se borba protiv fašizma ne bi završila na priči umnih ljudi na tribinama, ali i da bi se konačno prekinulo sa tim da knjižare u Srbiji imaju najveću ponudu fašističke propagande“, rekla je ona.\nAleksandra Jerkov je podsetila da bi tim zakonom, pored zabrane organizacija koje u svom delovanju propagiraju fašističku i neonacističku ideologiju, trebalo da budu zabranjene i njihove manifestacije, a kao krivično delo bi se tretiralo i negiranje holokausta i veličanje osoba koje su osuđene i optužene za ratne zločine pred Haškim tribunalom.\nIstoričar Ranko Končar podsetio je na korene pojave fašističkih ideja na tlu Evrope, ali i na prostorina bivše Jugoslavije, ocenjujući da su svi fašistički režimi bili specifični na unutrašnjem planu ali da im je zajednički imenitelj bila „osvajačka ambicija“.\nOn je ukazao na opasnost marginalizovanja pojave fašističkih grupa i njihovog delovanja i istakao da su najozloglašeniji fašistički pokreti takođe počinjali kao marginalizovane grupe.\nSociolog Vladimir Ilić rekao je „da se sa fašističkim i neonacističkim grupama, odnosno idejama za koje se zalažu, ne sme obračunavati omladina u direktnom sukobu sa neonacistima već pravna država koja kada to hoće, može brzo i efikasno da spreči takve incidente i okupljanja“.\nSociolog Mirko Đorđević rekao je da nepoznavanje korena, terminologije i istorije fašizma otežava borbu sa ovim problemom, kao i da je problem to što se Srbija stidi svoje antifašističke prošlosti.\nNVO: Prava građana na lokalnu i mesnu samoupravu će i dalje biti pod udarom


Otvorena privredno-kulturna manifestacija „Dani jabuke“ Goražde 2005\nVeliki broj poljoprivrednih izlagača iz cijele BiH i inostranstva!\nU prisustvu velikog broja uzvanika, drugu po redu privredno-kulturnu manifestaciju „Dani jabuke“ Goražde 2005 otvorio je premijer Bosansko-podrinjskog kantona Goražde mr. Salko Obhođaš\nU cilju promocije kvaliteta poljoprivrednih proizvoda, a posebno kvalitetne goraždanske jabuke ovu manifestaciju je prvi put organizovala Vlada Bosansko-podrinjskog kantona Goražde 2004. godine. Za razliku od prošlogodišnjeg jednodnevnog obilježavanja, manifestacija „Dani jabuke“ 2005 u Goraždu ove godine trajat će tri dana u toku kojih će svoje proizvode predstaviti mnogi poljoprivredni proizvođači iz cijele BiH, ali i inostranstva.\nSudeći prema ovogodišnjoj posjećenosti i zainteresovanosti za učešće, ova manifestacija je još prošle godine s pravom proglašena tradicionalnom, a ta tradicija seže i u daleku prošlost, kada je ovaj kraj po proizvodnji voća bio poznat u Stambolu, Beču i Dubrovniku.\nO značaju poljoprivredne proizvodnje u Bosni i Hercegovini ali i na području Bosansko-podrinjskog kantona Goražde govorili su i predstavnici USAID LAMP-a, Federalnog ministarstva poljoprivrede, kao i predstavnici organizatora. U svom govoru o značaju poljoprivredne proizvodnje i individualnih poljoprivrednih proizvođača premijer Obhođaš je između ostalog istakao da poljoprivreda nije razvila ni jednu zemlju, ali da se niti jedna zemlja nije razvila bez poljoprivrede.\nNakon toga, premijer BPK Goražde i brojni gosti sa područja cijele BiH i inostranstva obišli su raznovrsne sajamske štandove.


Poslednja izmena 14:12\n23.12.2018 u 19:17\nNOVI SAD - Studentkinje Animacije u inženjerstvu Fakulteta tehničkih nauka (FTN) u Novom Sadu osmislile su aplikaciju „SignVOICE”, koja prevodi govor u znakovni jezik sa ciljem da učine lakšim svakodnevni život ljudi sa oštećenim sluhom, i tako osvojile treće mesto u finalu međunarodnog takmičenja kompanije „Devoteam” u Parizu. Takmičenje je organizovano za studente iz zemalja u kojima se nalaze predstavništva ove kompanije: Francuska, Nemačka, Holandija, Srbija i Luksemburg, saopštio je FTN, prenosi Tanjug. Ono što je inovativno u ovoj ideji jeste da bi ovu aplikaciju mogli da koriste TV provajderi, tako da ljudi oštećenog sluha mogu da uključe opciju „SignVOICE” i jednostavno prate bilo koji sadržaj na televiziji. Osim toga, postojala bi i mogućnost korišćenja „SignVOICE” na\n06.11.2018 u 11:18\nNaziv sajta je „U službi građana”, a na naslovnoj strani nisu u fokusu premijer, ministri ili ministarstva, već se vlada obraća građanima, sa istaknutim servisima i mogućnosti za dvosmernu komunikaciju. U vladi navode da je fokus na tome da građani koji pišu Vladi i ministarstvima dobiju odgovor i da će na nedeljnom nivou pratiti kako ministarstva odgovaraju kroz ponuđenu veb formu na sajtu - „Budimo u kontaktu”. Utisak je da je sajt pregledniji i funkcionalniji, lak za navigaciju i prilagođen različitim formatima uređaja, a ima i mobilnu verziju, prenosi Tanjug. Podeljen je na šest kategorija - Srbija, Građani, Posao, Mediji, Vlada, Kontakt, u vrhu strane, kao i na sedam opcija - Vesti, Prilike, Servisi, Dokumenta, Izdvajamo, Atrakcije i Kontakt, sa leve strane\n29.10.2018 u 22:57\nGugl daje 25 miliona dolara za projekte humane veštačke inteligencije\nSANIVEJL - Kompanija Gugl objavila je da će dati 25 miliona dolara za projekte koji traže način da putem veštačke inteligencije kompjutera stvore humanije društvo. Taj program je deo šire Guglove inicijative „AI za društveno dobro” koja za cilj ima da smanji zabrinutosti da će napredak u veštačkoj inteligenciji uništiti poslove i možda čak biti vojno korišćen za autonomno ubijanje ljudi. I druge tehnološke kompanije su preduzele slične korake u bavljenju etičkim pitanjima u domenu veštačke inteligencije. Majkrosoft je izdvojio 115 miliona dolara za inicijativu „AI za dobro”, za organizacije koje razvijaju veštačku inteligenciju za humanitarne, ekološke i slične projekte. Tokom prezentacije u Sanivejlu, u Kaliforniji, Gugl je prikazao kako se „AI” tehnologija već koristi za\n18.10.2018 u 19:22\nBirokratija se teško odriče svog ključnog simbola\nPrivreda od početka ovog meseca više nema obavezu da koristi pečat, ali ga neke institucije i dalje traže. Zbog toga Kancelarija za IT i e-Upravu poziva privrednike da na mejl adresu ukidanje.pecata@gov.rs prijave ukoliko im neko traži da koriste pečat. A od novembra će pokrenuti i sajt na kojem će i preko odgovarajuće internet forme, privredni subjekti moći da postave pitanja ili pritužbe koji se odnose na ukidanje pečata. – Ovaj kontakt centar će pored mejl i internet komunikacije omogućiti do kraja godine i komunikaciju telefonom i viber porukama. Najzad, značajno je što će kontakt centar, pored komunikacije privrede sa državom, omogućiti i komunikaciju javne uprave sa državom za potrebe primene specifičnih informacionih sistema– kaže Mihailo Jovanović, direktor Kancelarije za IT i\n18.10.2018 u 18:26\nZa opremanje ETF i naučni park 5,5 miliona evra\nMinistarski savet za inovaciono preduzetništvo i informacione tehnologije, kome je predsedavala predsednica Vlade Ana Brnabić, usvojio je danas inicijativu kojom se pruža podrška opremanju Elektrotehničkog fakulteta, Inovacionog centra Elektrotehničkog fakulteta i radionice Naučno-tehnološkog parka Beograd. Ukupan budžet koji će Vlada Srbije izdvojiti za ove namene iznosi 5,5 miliona evra, navodi se u saopštenju vladine Kancelarije za saradnju sa medijima. Inovacioni centar Elektrotehničkog fakulteta u Beogradu je institucija čije rezultate prepoznaju domaće i međunarodne kompanije, a nova oprema će stvoriti bolje uslove za izradu inovativnih proizvoda, tehnologija, procesa i usluga u skladu sa potrebama tržišta, prenosi Tanjug. Savet je usvojio i inicijativu za unapređenje\n24.09.2018 u 21:10\nDigitalni radnik u Srbiji najčešće je muškarac star između 26 i 35 godina, ima više obrazovanje, uglavnom pruža softverske i usluge u domenu kreativne industrije i multimedijalnom radu. Do posla po pravilu dolazi sam, preko globalne platforme na kojoj se registruje. Prosečno mesečno zaradi manje od 1.000 dolara, mada ima i onih koji u buđelar stave oko 4.000 dolara. Ovo je ukratko, profil digitalnog radnika naše zemlje, koji je iznedrila anketa Centra za istraživanje javnih politika, u kojoj je u toku jula i avgusta učestvovalo 228 muškaraca i žena. U anketnom uzorku, muškarci i žene bili su ravnomerno raspoređeni.\n19.09.2018 u 16:07\nU specijalizovanom IT odeljenju u beogradskoj gimnaziji „Patrijarh Pavle” danas je održan prvi javni čas sa predstavnicima privrede, o primeni programiranja u privredi, kojem su prisustvovali premijerka Ana Brnabić i ministar prosvete Mladen Šarčević. Na času je programer zaposlen u Majkrosoftovom Razvojnom centru Miroslav Grbić razgovarao sa učenicima o razvoju veštačke inteligencije u Srbiji i njenim različitim primenama i prikazao softver koji prikazuje kako računari mogu da oponašaju ljudski vid, prepoznaju različite objekte u prostoru i uče posmatrajući umetnička dela. Do kraja školske godine ovakva predavanja održaće gostujući predavači, IT stručnjaci zaposleni u pojedinim kompanijama u svim specijalizovanim IT odeljenjima u Srbiji. Predsednica Vlade Ana Brnabić poručila je da


Petak, 05 Mart 2021\nNalazite se:Vijesti|Petak, 05 Mart 2021\nPetak, 05 Mart 2021 13:57\nMinistarstvo finansija Zeničko-dobojskog kantona dana 04.03.2021. godine izvršilo je uplatu naknada iz oblasti socijalne zaštite za mjesec januar 2021. godine. Za isplatu naknada izdvojeno je 1.982.430 KM.\nIzvršena je isplata naknada za porodiljsko odsustvo, dječiji dodatak, novčana pomoć za nezaposlene porodilje, stalna novčana pomoć, civilne žrtve rata, smještaj u hraniteljsku porodicu, smještaj u ustanove socijalne zaštite, smještaj u ustanove za osposobljavanje za život i rad, jednokratna pomoć za opremu novorođenčeta, pomoć u prehrani djeteta do 6 mjeseci te naknada za medicinsko vještačenje.\nMinistrica za rad, socijalnu politiku i izbjeglice ZDK Azra Šabanović rekla je da se naknade po osnovu prava iz oblasti socijalne zaštite i zaštite porodice sa djecom isplaćuju redovno te da nema zaostalih obaveza po osnovu ovih naknada.


Aktivnostima Regionalnog centra za razvoj poljoprivrede i sela, do razvoja poljoprivrede u regionu - SandzakHaber.Net , Sandžačke Internet Novine !\nOd HaberNews - 2. Septembra 2013. 0 80 Podeli na Fejsbuku\ntweet Predstojeće učešće predstavnika Novog Pazara na Skupštini Regionalnog centra za razvoj poljoprivrede i sela, bilo je predmet zasedanja Gradskog veća grada Novog Pazara. Sistematizacija radnih mesta i pravilnici o radu Centra biće usvojeni na zasedanju u Sjenici, kao i budžet organizacije za period do 2016. godinu. „Pošto će se ceo gradski budžet ubuduće usvajati drukčije nego do sada, po novim pravilima a na osnovu projekata, na nama je da odredimo sredstva za Regionalni centar u okviru koga će funkcionisati laboratorija za ispitivanje kvaliteta mleka i mlečnih proizvoda, zdravlja životinja i slično. U zavisnosti od daljeg razvoja laboratorije, njene aktivnosti će se povećavati. Za Tutin, Sjenicu i Novi Pazar je još bitno istaći da će ima na raspolaganju biti mehanizacija, koju neće morati da kupuju, već mogu da posude u najam, kako bi izvršili poslove na svojim poljoprivrednim dobrima“. Poturak je naglasio da je za Tutin, Sjenicu i Novi Pazar važno i to da će kao jedan od primarnih zadataka, u okviru Regionalnog centra za razvoj poljoprivrede i sela, biti osnovan i distributivni centar, u kome će se čuvati gotovi proizvodi, do trenutka njihove prodaje na tržištu. U realizaciju ideje Regionalnog cetra , odonsono same laboratorije, koja je vredna gotovo pola miliona eura, a koja je od izuzetne važnosti za razvoj poljoprivrede u ovom kraju, sem Regionalne razvojne agencije „Seda“ učestvuju Vlada Češke, kao glavni finansijer projekta i EU Progres. Od 2016.godine Centar za razvoj poljoprivrede i sela bi trebalo da funkcioniše po principu samoodrživosti, što je jedan od primarnih zadataka, definisanih kada je doneta odluka o njegovom osnivanju.\nKLJUČNE REČIGradsko većemeho mahmutovicnovi pazarRegionalni centar za razvoj poljoprivrede i sela PODELI\ntweet Prethodni tekstApsurdnost zakona u Srbiji: Veća kazna za suzavac nego za silovanjeSledeći tekstPočinje nastava na bosanskom jeziku HaberNews\tPOVEZANE OBJAVEVIŠE OD AUTORA


Kandidaturu Mladena Đurevića podržali DNS, SP i Ujedinjena Srpska | 058.ba\nKandidaturu Mladena Đurevića podržali DNS, SP i Ujedinjena Srpska\nSRNA - Jovana Borovčanin - 28. августа 2020.\t058.ba\nVIŠEGRAD – Predsjednik Opštinskog odbora SNSD-a Višegrad Pero Petrović rekao je da koalicija SNSD-DNS-SP-Ujedinjena Srpska nastavlja saradnju kako bi pružili podršku kandidaturi Mladena Đurevića za načelnika ove opštine na predstojećim lokalnim izborima.\n„Nadam se da će ovaj izborni ciklus proteći u korektnoj atmosferi i da ćemo poslije izbora zajednički formirati vlast“, istakao je Petrović, nakon sastanka predstavnika koalicionih stranaka.\nPredsjednik Opštinskog odbora DNS-a Mladenko Tasić rekao je da se Đurević u proteklom mandatu pokazao kao čovjek koji ima veliku volju i energiju da uradi više za Višegrad.\n„Upravo zbog toga ćemo Đureviću i ovaj put dati podršku kao kandidatu za načelnika. Nadamo se da ćemo ostvariti sve zajedničke ideje i Višegrad učiniti još boljim mjestom za život“, naglasio je Tasić.\nPredsjednik Opštinskog odbora SP-a Višegrad Željko Ševrt istakao je da ova partija daje punu podršku kandidatu SNSD-a Mladenu Đureviću na predstojećim izborima.\n„Ne sumnjamo da ćemo zajedno sa koalicionim partnerima napraviti dobar rezultat na sljedećim izborima i ostvariti ubjedljivu pobjedu“, naveo je Ševrt.\nPredsjednik Opštinskog odbora Ujedinjene Srpske Višegrad Jasna Dujmušić Vidaković rekla je da je ova partija od svog osnivanja u ovoj lokalnoj zajednici podržavala aktuelnu vlast i načelnika Đurevića.\n„Osnovani smo kao podrška SNSD-u i zajedničoj koaliciji, a bićemo tu i u narednom periodu za sve što načelnik bude predložio i realizovao. Uz našu maksmimalnu podršku, želimo mu svu sreću na predstojećim izborima“, istakla je Vidakovićeva.\nKandidat za načelnika opštine Višegrad Mladen Đurević zahvalio je predsjednicima koalicionih stranaka za pruženu podršku, te izrazio zadovoljstvo što je ispred kolacije koja opstaje dugi niz godina.\n„Vjerujem da ćemo zajedničkim trudom i radom, kao što je bilo i do sada, ostvariti ubjedljivu pobjedu i da će ove četiri političke partije formirati skupštinsku većinu. Otvoreni smo i za druge partije i nezavisne kandidate koji se odluče da zajednički učestvujemo u izbornoj kampanji, a i poslije izbora da učestvuju u vladajućoj koaliciji“, istakao je Đurević, koji je i načelnik ove opštine.\nOn je podsjetio da je u prethodnom mandatu u Višegradu realizovan veliki broj projekata.\n„Vjerujem da ćemo sredstvima Vlade Srpske i sopstvenim resursima nastaviti da uređujemo naš Višegrad kako bi mladi ostajali ovdje i tu formirali svoje porodice. Višegrad je dobra i lijepa opština, a pozivam sve ljude koji vjeruju u našu koaliciju da nam daju podršku koju ćemo opravdati u narednom periodu“, rekao je Đurević.


Požarevac info - Najnovije vesti - Dva poslanika SNS osporili i kandidata iz Požarevca za sudiju\nPoslanik Srpske napredne stranke Dejan Kesar osporio je juče pet od 17 kandidata za sudije koje je predložio Visoki savet sudstva, jer, kako je rekao, ne ispunjavaju bezbednosne kriterijume. Kesar je osporio predlog da za sudiju Osnovnog suda u Loznici bude izabrana Jelena Srdanović, sudijski pomoćnik u Višem javnom tužilaštvu u Šapcu, kao i predlog […]\nThe post Dva poslanika SNS osporili i kandidata iz Požarevca za sudiju .\nPoslanik Srpske napredne stranke Dejan Kesar osporio je juče pet od 17 kandidata za sudije koje je predložio Visoki savet sudstva, jer, kako je rekao, ne ispunjavaju bezbednosne kriterijume.\n„Želeo bih da osporim kandidate zato što ne ispunjavaju osnovne elementarne bezbednosne kriterijume. Ovo nije prvi put da osporavamo ...


Hil: Evropa po pitanju KiM ne može da računa na podršku SAD\nTanjug 3. juna 2019. 16:49\nBON – Bivši američki specijalni izaslanik za Kosovo Kristofer Hil kaže da Evropa po pitanju Kosova ne može da računa na podršku administracije Donalda Trampa, jer je, kako navodi, Vašington praktično digao ruke od kosovskog pitanja.\nOn za Dojče vele kaže da „unilateralizam“ Trampove administracije čini da SAD „postanu nevažne tamo gde bi trebalo da budu važne“, kao recimo u rešavanju preostalih pitanja na Balkanu.\n„Nadao sam se da će (Majk) Pompeo bolje razumeti ova pitanja, nego teksaški menadžer za naftu i gas Reks Tilerson, ali to traje duže nego što nalazim da je prihvatljivo. Evropa ovo zbilja mora da vidi kao ‘čas Evrope'“, kaže Hil.\nNaglašava da Evropa ovim treba da se bavi znajući da je „stolica SAD prazna“ po nekim od ovih pitanja.\nHil navodi i da mu je žao što pet članica EU još nisu priznale Kosovo, ali da razume njihove razloge jer, kako kaže, svako ima „svoje Kosovo“.


Sutra OKK Sloboda protiv Leotara u drugom kolu Lige šest Prvenstva BiH - RTV SLON\nSutra OKK Sloboda protiv Leotara u drugom kolu Lige šest Prvenstva BiH\nU prvom kolu Lige šest Omladinski košarkaški klub Sloboda u Sarajevu poražena je od ekipe Sparsa rezultatom 84:82, a priliku da ostvari svoju prvu pobjedu u Ligi šest OKK Sloboda imat će u subotu protiv ekipe Leotara iz Trebinja u SKPC Mejdan.\n„Utakmica je sama po sebi bila prvoligaška i pokazal kvalitet ekipa , nažalost izgubili smo. Puno iz te utakmice smo naučili o nekim stvarima koje se dešavaju i sigurno smo da ćemo u narednom periodu biti fokusirani na druge stvari koje se dešavaju u ligi“ istakao je Aid Berbić, predsjednik OKK Sloboda.\nObzirom da se radi o prvoj utakmici Lige šest koju OKK Sloboda igra na domaćem terenu, pritisak na domaćim igračlima je veliki jer ekipa Leotara je itekako zaslužila svoje mjesto u drugom dijelu prvenstva.\n„To je skup jako iskusnih pojedinaca koji su u regularnom dijelu Prvenstva pokazali da su u stanju pobijediti Široki u Širokom, Borac u Banja Luci i ekipa koje je najbolja na domaćem terenu, a mi ćemo morati biti na visini zadataka i biti najbolja verzija našeg tima, a to je prije svega važno da igramo na domaćem terenu.“ rekao je Nedim Džemić, šef Stručnog štaba OKK Sloboda.\nIako su košarkaši Slobode poraženi u prošlom kolu, iz ekipe Slobode navode kako nemaju mjesta za opuštanje te da fokus treba biti na utakmicama koje predstoje.\n„Liga šest je za svaki tim veliki prittisak gdje nema puno opuštanja i svaka utakmica se mora igrati na nož i tako da nećemo puno kalkulisati i dolaze na naš teren gdje treba da udarimo prvi i nametnemo naš ritam. Doći će maksimalno motivisani jer su imali težak poraz, a utakmicu oid ranije treba što prije zaboraviti jer na očekuje teška utakmica „ rekao je Haris Delalić, košarkaš OKK Sloboda.\nSve utakmice Lige šest, a radi se o deset kola, bit će odigrane u kratkom vremenskom periodu te iz Uprave kluba navode kako moraju dati svoj maksimum naročito kada je riječ o utakmicama na domaćem terenu.\n„Naš cilj je da izborimo što bolje mejsto na prvoligaškoj tabeli kakobi s emogli opredjeliti i kako bi omogućili jedno od takmičenja koja će biti pred nama, a tu mislim na međunarodne utakmice u Mejdanu i OKK Sloboda” kaže je Aid Berbić, predsjednik OKK Sloboda.\nIz Stručnog štaba pozvali su sve ljubitelje ovog sporta da podrže OKK Slobodu na domaćim utakmicama, a utakmica je na rasporedu u 19 sati u SKPC Mejdan.\nPrethodni članakEnergetski stručnjaci početkom naredne sedmice o izazovima energetske tranzicije u BiH\nSljedeći ČlanakU Tuzli prezentovana turistička ponuda Crne Gore


Nemački mediji: Proizvodnja ruske vakcine u Srbiji povećaće uticaj Beograda\nZidojče cajtung piše da će se od juna ne samo Srbija, već i ceo region snabdevati ruskom vakcinom, čime se takođe jača uticaj Moskve i Beograda na Balkanu\nSrbija želi da opskrbi Balkan ruskom vakcinom protiv koronavirusa Sputnjik Ve koja u junu treba da počne da se proizvodi u Beogradu i namerava to da iskoristi kako bi proširila svoj uticaj u regionu, piše danas Zidojče cajtung dodajući da je ta „misija delikatna“.\nZa Srbiju je to igra sa velikim ulogom – zemlja kandidat za EU, koja takođe održava bliske veze sa Rusijom, ulaže 50 miliona evra za prvu evropsku proizvodnju vakcine protiv COVID-19 Sputnjik Ve izvan Rusije, u beogradskom Institutu Torlak.\nList dodaje da će se od juna ne samo Srbija, već i ceo region snabdevati ruskom vakcinom, čime se takođe jača uticaj Moskve i Beograda na Balkanu.\nPrve doze Sputnjika Ve stigle su u Beograd krajem decembra 2020, a vakcinacije su počele 6. januara: Sputnjikom, kineskom vakcinom Sinofarm i vakcinama Biontek-Fajzer i Kovišild (Astra Zeneka proizvedena po licenci u Indiji). Takođe, predsednik Aleksandar Vučić nekoliko puta je davao vakcine susednim zemljama – poslednjih 100.000 Biontek doza Češkoj – što može da radi jer, iako je gotovo polovina Srba već vakcinisana, spremnost za vakcinaciju, posebno među mladim Srbima je mala, piše minhenski list.\nVučić se oslanja i na Sputnjik Ve proizveden u Beogradu.\nProbna proizvodnja počela je u aprilu, a Beograd je poslao prvih 2.000 doza vakcina na pregled na moskovski Institut Gamaleja koji je pronalazač Sputnjika Ve. Prema rečima srpskog ministra tehnologije Nenada Popovića, direktor Instituta Gamaleja Aleksandar Ginsburg dao je zeleno svetlo i Moskva sada isporučuje dalju opremu. Ako sve bude kako je planirano, „ako do juna budemo imalii velike količine, onda ne samo Srbija može mirno da diše, već i ceo region – jer je vakcina dovoljno za sve građane, uključujući i naše komšije“, rekao je ministar zdravlja Lončar.\nList međutim dodaje da nipošto nije izvesno da će predstojeća proizvodnja vakcine Sputnjik Ve u Srbiji zapravo biti uspešna. Češka i slovačka regulatorna tela i poznati lekari nedavno su izrazili sumnje vezano za isporučene doze vakcine ili za podatke Moskve o navodno visokoj efikasnosti vakcine Sputnjik Ve – na primer u Britiš medikal džornalu.\nRusku vakcinu još nisu odobrile Evropska agencija za lekove (EMA) ni Svetska zdravstvena organizacija (SZO), dodaje list. EMA i SZO testiraju proizvodne pogone i procese od aprila, a zajedno od 10. maja. Prema rečima portparola SZO, to će trajati do juna. Prema pregledu od 18. maja, SZO još nije dobila sve podatke iz Moskve i datum odobrenja se ne nazire. Prema SZO, Srbija još nije podnela zahtev za odobrenje beogradske vakcine Sputnjik Ve.\nMinistarstvo zdravlja Srbije nije odgovorio na pitanje lista da li će i kada takav zahtev biti podnet EMA ili SZO. Međutim, dodaje list, za mnoge Srbe i potencijalne kupce beogradske Sputnjik Ve vakcine odobrenje od strane EMA ili SZO postaje važan, ako ne i odlučujući kriterijum: od trenutka kada EU primenjuje odluku od 19. aprila po kojoj je posetiocima iz zemalja van EU (ovo se odnosi na mnoge balkanske zemlje) dozovljen ulaz bez PCR testa i karantina ako su primili vakcinu koju je odobrila EMA ili SZO.\nOni koji su vakcinisani Sputnjikom Ve, međutim, kako piše nemački list, ostaće ispred vrata do daljeg, a potencijalni kupci Beograda – prema ministru Lončaru, Crna Gora i Severna Makedonija trebalo bi da su zainteresovane – verovatno će se brzo predomisliti ako uskoro bude dostupan novi Biontek Fajzer.\nNejasno je da li Beograd može da proda svoju vakcinu Sputnjik Ve van Evrope.\nSama Indija, koja se očajnički bori protiv pandemije i čiji proizvođači vakcina ne isporučuju dovoljno doza, želi da vakciniše do 125 miliona svojih građana vakcinom Sputnjik Ve, ali onom proizvedenom u Rusiji, piše list i dodaje da se efikasnost aktivnog sastojka stalno iznova dovodi u pitanje.\nIzvor Beta/Danas, 26. maj 2021.\nPreporučujemovakcineZidojče cajtungnemački medijiruska vakcinaSrbija


Mister Bean platio neverovatan iznos za popravku auta Prolog\nBritanski glumac, koji se proslavio ulogom Mistera Beana u istoimenoj seriji, oštetio je svoj McLaren F1 nakon što je izgubio kontrolu nad automobilom i udario u saobraćajni znak pored puta.\nAtkinson je u nesreći zadobio povredu ramena, a u trenutku saobraćajne nezgode vozio je brzinom od oko 240 km/h.\nTehničarima iz McLarena trebalo je četiri nedelja da analiziraju štetu na vozilu i procene koliko bi koštala popravka. S obzirom na trenutnu cenu McLarena F1 na tržištu koja je otprilike 3,5 miliona funti, osiguravajuća kompanija odlučila se za jeftiniju varijantu: popravka vozila čiji su troškovi na kraju iznosili 910.000 funti.\nAtkinson je svoj McLaren F1 kupio 1997. za 650.000 funti, ali je cena ovog modela u posljednjih 15 godina narasla pet puta. Nakon što je auto popravljen i vraćen vlasniku, popularni glumac izjavio je da se oseća 'kao da je ponovo obukao svoju omiljenu jaknu'.\nSlavni komičar poznat je kao veliki ljubitelj brzih automobila pa je prošle godine učestvovao u emisiji Top Gear. Tada je postigao najbolje vreme na stazi, u konkurenciji sa ostalim slavnim osobama u emisiji, prešavši krug u Kiji Cee'd za 1 minutu i 42,2 sekunde.\nBudimo humani - akcija za pomoć ugroženima u poplavama


EKSKLUZIVNO: O TAJNOJ I DUGO PRIPEMANOJ AKCIJI MUP-a RS :: Zorica Kusmuk ::\nEKSKLUZIVNO: O TAJNOJ I DUGO PRIPEMANOJ AKCIJI MUP-a RS\nobjekat pravosudnih institucija u Bijeljini\nKako smo sinoć prvi u državi objavili teskt o tajnoj i dugo pripremanoj akciji Uprave za organizovani kriminal MUP-a RS, Okružni sud u Bijeljini izdao je naredbu za pretrese kod osam lica na više lokacija.\nPrema nezvaničnim informacijama, slobode je lišeno šest osumnjičenih osoba, oduzeti su automobili, pištolji, ali nemamo informaciju da je prilikom pretresa kod bilo koga pronađen ni gram bilo kakvih narkotika.\nKako nam je danas potvrđeno u Okružnom sudu Bijeljina, naredba za pretres kod osam lica, koja nam nisu imenovali niti dali inicijale, saopštili su da je naredba o pretresu objekata osam lica izdata na zahtjev Okružnog tužilaštva Bijeljna.\n“Naredba je izdata obzirom da se lica dovode u vezu sa krivičnim djelima iz oblasti zloupotrebe droga”, saopšteno nam je iz bijeljinskog Okružnog suda.\nIz ovog Suda ističu da za sada nisu zaprimili zahtjev za određivanje mjere pritvora od strane bijeljinskog Okružnog tužilaštva.\nObzirom da su uhapšeni noć proveli u policijskom pritvoru od 24 časa, to znači da će danas biti saslušani u nadležnom tužilaštvu nakon čega će Tužilaštvo donijeti odluku da li će zatražiti od nadležnog suda da donesu odluku o mjeri pritvora, koja se određuje prvi put na 30 dana.\nNaglašavamo da smo u posjedu dokumentacije u vezi ovog slučaja, ali ne želimo da to objavimo dok ne vidimo šta će desiti nakon saslušanja, odnosno da li će im biti određena mjera pritvora, jer portal zorickusmuk.info nikada nije narušio nijedno istragu niti će.\nSinoć smo već smo objavili nezvanično da su pripadnici Uprave za organizovni kriminal MUP-a RS i Policijske uprave Bijeljina izvršili pretrese objekata osumnjičenih na području Bijeljine i Ugljevika, obzirom da su dva osumnjčena sa područja Ugljevika, da tamo žive, te da su zvanično po CIPS-ovim dokumentima tamo i nastanjeni.\nMirna Miljanović iz Odjeljenja za odnose sa javnošću MUP-a RS, sinoć kasno nam je izjavila je da je na području Bijeljine slobode lišeno više lica, navodeći da su akciju izveli u zajedničkoj koordinaciji izvšili pripadnici Policijske uprave Bijeljina i Uprave za organizovani kriminal MUP-a.\nMirna Miljanović izjavila je da će danas u vezi ove akciji akcije oglasiti Aleksandra Marić, portparol PU Bijeljina, ali ona se ne javlja na mobilni, iako smo je zvali više puta, a ona zna odlično naš broj telefona.\nNaglašavamo da ovo nije prvi put da nas Marićeva ignoriše, a portal zoricakusmuk.info i ovaj put apeluje na MUP i PU Bijeljina da želimo fer i korektnu saradnju, što oni često ne rade, dugo nas nisu pozivali na pres-konferencije, jer se tamo neki “štite”.\nKada me je pred Miloradom Dodikom i svim zvanicama prilikom otvaranja Kovid bolnice u Bijeljini šakom udario Relja Jovanović, pripadnik Žandamerije, u predio jetre za šta postoje i video snimci, a ja sada ima karcinom jetre od čega se liječim, suprug Aleksandre Marić, šef tom istom Relji Jovanoviću pripadniku Žandarmerije, je to gledao kao da se “ništa ne dešava”.\nJer oni su “poslušnici sistema”, ali dobijalju platu od svih nas budžetskih korisnika. Da li mi obični građani plaćamo za njihovo ćutanje i činjenicu da su mnogi "poslušnici", a čast profesionalcima koji rade časno svoj posao u MUP-u, sudovima i tužilaštvima.\nČega se plaše pojedinini rukovodeći kadrovi, novinarskih pitanja, rekla sam u oči Stjepanu Terziću, načelniku PU Bijeljina, pred svjedocima koji su na rukovodećim funkcijama u PU Bijeljina, da često prave greške i da ne objavim uvijek sve, jer ne želim da narušim istrage i predmete koje su u toku.\nPoručujem ovom prilikom gospodinu Terziću, da ću ubuduće objaviti sve, po cijenu da narušim i istrage zbog nekorekte sardnje sa portalom zoricakusmuk.info (današnji primjer postupanja Aleksandre Marić koja niti mi šalje saopšteja, ali šalje pozive na pres-konferencije). Načelniku PU Stjepanu Terziću tada sam rekla da znam da se često dešava da neke stvari prikriju i od Tužilaštva, dovoljno je da kažem predmet “Janja”, gospodin terzić je dovoljno pametan i shvatiće moju poruku.\nU vezi akcije hapšenja, bijeljinskom Okružnom tužilaštvu slali smo zvaničan pismeni dopis na ruke novoimenovane glavne tužiteljice Olge Pantić, ali do sada nismo dobili odgovor zbog čega i kasnimo sa tekstom /odgovor smo čekali do 15.50 a Tužilaštvo radi do 15.00 časova/.\nObzirom da je ovo tajna akcija, postavlja se pitanje odakle određenim medijskim kućama fotografije sa lica mjesta oduzetih vozila tokom ove akcije, što samo potvrđuje da informacije iz MUP-a RS "cure" i da pojedinci u ovoj instituciji krše pravila predmeta pod oznakom "tajno".


Tako su učesnici rasprave o situaciji u BiH, koja je u sredu održana u Komitetu za spoljne poslove Britanskog parlamenta, gotovo papagajski ponavljali: srpskog člana Predsedništva BiH i rukovodstvo Srpske treba "šibati" sankcijama, a NATO mora da preplavi Bosnu kako bi se "odvratili secesionisti". Udarano je i na Moskvu i Peking i njihov "maligni uticaj" u regionu, ali i na sve ostale koji ne slede slepo politiku rušenja Srpske.\nDa je ova debata unapred dobro režirana bez sumnje ukazuje i izbor svedoka na raspravi, sva tri iz redova samo jednog konstitutivnog naroda u BiH, bošnjačkog, čiji je dosadašnji angažman i te kako poznat Srbima sa obe strane Drine.\nTako je svoje viđenje situacije u BiH dala baronesa Arminka Helić, članica Doma lordova, glavni bošnjački lobista u Belikoj Britaniji, kojoj se pripisuje i skandalozna rezolucija o genocidu u Srebrenici, na svu sreću, stopirana u Savetu bezbednosti Ujedinjenih nacija od strane Rusije. Ona je poznata i po jakim vezama sa bivšim britanskim šefom diplomatije Vilijamom Hejgom. Sa njim i glumicom Anđelinom DŽoli, autorkom kontroverznog filma o ratu u BiH "U zemlji krvi i meda", zajedno je 2014. obilazila BiH, uključujući i Srebrenicu, dosoljavajući monstruozne narative o masovnim seksualnim zločinima koje su Srbi navodno počinili tokom devedesetih.\nBaronesa se poslednjih meseci, a posebno od nametanja Inckovog zakona o negiranju genocida, ponovo politički aktivirala, ne krijući da joj je Dodik "trn u oku". Na raspravi je tražila još jače sankcije za "korumpiranog Dodika" i napala Rusiju i Kinu, ali i Mađarsku, Sloveniju i Hrvatsku jer otvoreno podržavaju ruske interese na Balkanu.\nNišta manje oštar nije bio ni drugi svedok, poslanik u Parlamentu BiH Damir Arnaut, inače sin bivšeg ambasadora u Beogradu Boriše Arnauta, koji se smatra odgovornim za davanje bosanskog državljanstva hiljadama mudžahedina tokom rata. Tako je mlađi Arnaut, kojeg su u sarajevskim krugovima nazivali "privatnim diplomatom" Harisa Silajdžića (kome je bio savetnik za ustavnopravna pitanja) takođe tražio da se sve zemlje pridruže sankcijama Dodiku i optužio Rusiju da ima "najzloćudniji" uticaj u regionu.\nČlanovima Komiteta u britanskom parlamentu obratila se i Majda Ruge, viša saradnica Evropskog komiteta za spoljne poslove u Berlinu, koja je poručila da nestabilnost u BiH izazivaju politički lideri, posebno optužujući Dodika da želi da očuva svoju autokratsku vladavinu. Ruge je tražila da se pojača prisustvo NATO i EUFOR snaga, uz argument da je "nekadašnji visoki predstavnik Pedi Ešdaun imao na raspolaganju 32.000 vojnika i da je to bio period najbolje saradnje".\nSrđana Graovca iz Centra za društvenu stabilnost ne iznenađuje lista svedoka koji su dobili pozivnicu da učestvuju u debati o BiH u britanskom parlamentu:\n- Obnavlja se stara matrica da su Srbi "dežurni krivci", a kako bi se lakše ostvarili njihovi planovi unitarizacije BiH. Posle napuštanja EU, London će na Balkanu biti na liniji spoljne politike Vašingtona. Ova debata u britanskom parlamentu je nastavak te politike snažnih pritisaka na Srbe, RS i Srbiju. Ova godina zaista može biti godina istorijskih odluka - kazao je Graovac za "Novosti".\nUDARILI NA VUČIĆA I ERDOGANA\nZA Damira Arnauta krivci za situaciju u BiH nisu samo Srbi u ovoj državi i njihovo rukovodstvo. Tako se Arnaut u danu svedočenja u britanskom parlamentu ustremio i na predsednike Srbije i Turske, Aleksandra Vučića i Redžepa Tajipa Erdogana. Paradoksalno, optužio ih je da se upliću u unutrašnje stvari BiH, i to dok je sam u stranoj zemlji, Velikoj Britaniji, tražio njenu intervenciju.\nArnaut je na svom tviter-nalogu objavio fotografiju Vučića i Erdogana sa sastanka u Ankari, uz komentar da je u Parlamentu Velike Britanije upravo "svedočio o malignom uticaju na BiH od strane zemalja regiona - Srbije, Hrvatske, Mađarske i Turske":\n- Govorio sam upravo o ambicijama ove dvojice (Vučić i Erdogan, prim. aut.) plus Milanović i Orban. Skinite šape sa BiH. Ovo je zapadna teritorija. Pravog Zapada.\nZALAGANJE ANKARE ZA POŠTOVANJE DEJTONA\nSRPSKI član Predsedništva BiH Milorad Dodik pozdravio je razgovor predsednika Vučića i Erdogana o situaciji u BiH i njihovo zalaganje za poštovanje Dejtonskog mirovnog sporazuma i Ustava BiH.\n- Zahvalan sam im na tome i podržavam nastojanje da se dijalogom dođe do rešenja u BiH, što su i inicirali predsednici Vučić i Erdogan. RS se sve vreme jasno zalaže za poštovanje Dejtonskog sporazuma i dijalog političkih predstavnika tri konstitutivna naroda u BiH. Bilo čije drugo mešanje u dešavanja u BiH neće doneti ništa dobro. Sudbina BiH je u dijalogu domaćih političara u konstelaciji Erdogan, Vučić i Milanović. A Srpska ni u jednom momentu nije ugrozila mir i stabilnost u BiH, niti nam je to bila namera, već insistiramo na poštovanju Ustava i onoga što je potpisano u Dejtonu.\nRepublika Srpska BiH Velika Britanija vesti Milorad Dodik